CELEX: 52013JC0014
Language: lt
Date: 2013-05-16
Title: Bendras pasiūlymas TARYBOS SPRENDIMAS dėl Sąjungos pozicijos Asociacijos taryboje, įsteigtoje Europos ir Viduržemio jūros regiono šalių susitarimu, steigiančiu Europos bendrijos bei jos valstybių narių ir Libano Respublikos asociaciją, dėl rekomendacijos dėl antro ES ir Libano EKP veiksmų plano įgyvendinimo priėmimo

|
			
		
		
		52013JC0014
		
			Bendras pasiūlymas TARYBOS SPRENDIMAS dėl Sąjungos pozicijos Asociacijos taryboje, įsteigtoje Europos ir Viduržemio jūros regiono šalių susitarimu, steigiančiu Europos bendrijos bei jos valstybių narių ir Libano Respublikos asociaciją, dėl rekomendacijos dėl antro ES ir Libano EKP veiksmų plano įgyvendinimo priėmimo /* JOIN/2013/014 final - 2013/0149 (NLE) */
			
				
		
		
			
			   	AIŠKINAMASIS MEMORANDUMAS
1965 m. Libanas ir Europos bendrija pirmą
kartą užmezgė susitarimu grindžiamus santykius – tais metais buvo
pasirašytas Prekybos ir techninio bendradarbiavimo susitarimas. Dvišalių
santykių plėtotei labai svarbūs buvo 2002 m. asociacijos
susitarimas (kuris įsigaliojo 2006 m. balandžio 1 d.) ir 2007 m.
priimtas Europos kaimynystės politikos (EKP) veiksmų 5-erių
metų planas. Metams bėgant Libanas ir Europos Sąjunga vis
glaudžiau sklandžiai bendradarbiavo, tai leido sukurti stiprią ir
konstruktyvią partnerystę.
Šiame kontekste pastaruoju metu
suintensyvėjo ES ir Libano santykiai: surengta nemažai
pakomitečių darbo susitikimų, savo veiklą atnaujino
Asociacijos komitetas, o visai neseniai – 2012 m. spalio mėn. – buvo
surengtas Asociacijos tarybos susitikimas. Aktyviai ir konstruktyviai
dalyvaudamas Europos kaimynystės politikoje Libanas įrodė savo
ryžtą būti rimtu partneriu. 2012 m. liepos mėn. Užsienio
reikalų tarybos išvadose ES „dar kartą patvirtina, kad svarbu
stiprinti partnerystę su Libanu pagal Europos kaimynystės
politiką“. 2012 m. lapkričio mėn. Užsienio reikalų tarybos
išvadose ES paragino Libaną vykdyti reformų procesą ir
patvirtino, kad ES „tikisi intensyviau bendradarbiauti su Libanu, kaip
apibrėžta naujame EKP veiksmų plane, kuris kol kas dar nėra
priimtas“.
2012 m. sausio mėn. baigė galioti
pirmas ES ir Libano EKP veiksmų planas; už plėtrą ir EKP
atsakingam Komisijos nariui Štefan Füle ir Libano ekonomikos ir prekybos
ministrui Nicolas Nahhas apsikeitus raštais, jo galiojimas buvo pratęstas
vieniems metams arba iki naujo veiksmų plano priėmimo.
2011 m. gegužės mėn. vyriausiojo įgaliotinio
ir Komisijos bendrame komunikate Parlamentui ir Tarybai „Naujas požiūris
į kintančią kaimynystę. Europos kaimynystės politikos
peržiūra“ išdėstytas naujas požiūris, kuriuo siekiama
didesnės diferenciacijos, kad kiekvienas partneris galėtų
plėtoti santykius su ES pagal savo siekius, poreikius ir pajėgumus,
bet taip pat atsižvelgiant ir į tarpusavio atskaitomybę ir
įsipareigojimų laipsnį vadovautis tokiomis visuotinėmis
vertybėmis kaip žmogaus teisės, demokratija ir teisinė
valstybė bei gebėjimą įgyvendinti bendrai suderintus
prioritetus. Kaip nurodyta minėtame komunikate, ES sieks sukurti paprastesnį
ir darnesnį politinį bei programinį tinklą, sumažindama EKP
veiksmų planų ir ES paramos prioritetų skaičių ir
nustatydama tikslesnius palyginamuosius kriterijus.
Antrame veiksmų plane aiškiai
apibrėžti ES ir Libano partnerystės politiniai prioritetai ir
nustatyti konkretūs palyginamieji kriterijai, rodikliai, terminai ir
galima ES intervencija kiekvienu atveju. 
2012 m.
pavasarį Europos išorės veiksmų tarnyba užmezgė su Libanu
pirminius ryšius. Vėliau glaudžiai bendradarbiaujant su
Komisijos tarnybomis ir valstybėmis narėmis surengta keletas konsultacijų,
per kurias buvo parengtas deryboms skirtas naujo veiksmų plano projektas.
Po 2012 m. rugpjūčio mėn. Beirute vykusio derybų
raundo bendradarbiaujant su Komisija ir valstybėmis narėmis
partnerėmis projektas buvo papildomai keičiamas. Po
2012 m. spalio mėn. Asociacijos tarybos susitikimo ES ir Libanas
pasiekė politinį susitarimą dėl projekto laikantis
pradėtų procedūrų.
Antras ES ir Libano EKP veiksmų planas –
tai pagrindinė orientacinė priemonė, kuria bus galima vadovautis
ateinančiais metais plėtojant dvišalius ES ir Libano santykius. EKP
ir toliau darys skatinamąjį poveikį kaip bendra politikos
sistema, grindžiama, be kita ko, partneryste, bendra atsakomybe, veiksmų
diferencijavimu atsižvelgiant į rezultatus ir parama pagal poreikius.
Komisija ir Sąjungos vyriausiasis
įgaliotinis užsienio reikalams ir saugumo politikai (toliau – vyriausiasis
įgaliotinis) prideda Tarybos sprendimo dėl Sąjungos pozicijos ES
ir Libano asociacijos taryboje priimant rekomendaciją dėl antro
veiksmų plano įgyvendinimo pasiūlymo tekstą.
Todėl Komisija ir vyriausiasis
įgaliotinis prašo, kad Taryba priimtų pridedamą Tarybos
sprendimo pasiūlymą.
2013/0149 (NLE)
Bendras pasiūlymas
TARYBOS SPRENDIMAS
dėl Sąjungos pozicijos Asociacijos
taryboje, įsteigtoje Europos ir Viduržemio jūros regiono šalių
susitarimu, steigiančiu Europos bendrijos bei jos valstybių
narių ir Libano Respublikos asociaciją, dėl rekomendacijos
dėl antro ES ir Libano EKP veiksmų plano įgyvendinimo
priėmimo
EUROPOS SĄJUNGOS TARYBA,
atsižvelgdama į 2006 m. vasario 14 d.
Tarybos sprendimą 2006/356/EB dėl Europos ir Viduržemio jūros
regiono šalių susitarimo, steigiančio Europos bendrijos bei jos
valstybių narių ir Libano Respublikos asociaciją, sudarymo,
ypač į jo 2 straipsnio pirmą pastraipą,
atsižvelgdama į Komisijos ir Sąjungos
vyriausiojo įgaliotinio užsienio reikalams ir saugumo politikai
bendrą pasiūlymą,
kadangi:
(1)       2002 m. birželio
17 d. buvo pasirašytas, o 2006 m. balandžio 1 d. įsigaliojo
Europos ir Viduržemio jūros regiono šalių susitarimas, steigiantis
Europos bendrijos bei jos valstybių narių ir Libano Respublikos
asociaciją (toliau – Susitarimas);
(2)       Šalys susitarė dėl
antro ES ir Libano Europos kaimynystės politikos (EKP) veiksmų plano,
kuris padės įgyvendinti Europos ir Viduržemio jūros regiono
šalių asociacijos susitarimą, numatant konkrečius veiksmus jo
tikslams pasiekti ir dėl jų susitariant,
PRIĖMĖ ŠĮ
SPRENDIMĄ: 
1 straipsnis
Sąjungos pozicija Asociacijos taryboje,
įsteigtoje Europos ir Viduržemio jūros regiono šalių susitarimu,
steigiančiu Europos bendrijos bei jos valstybių narių ir Libano
Respublikos asociaciją, dėl ES ir Libano EKP veiksmų plano
įgyvendinimo yra grindžiama Asociacijos tarybos rekomendacijos projektu,
kuris pridedamas prie šio sprendimo.
2 straipsnis
Šis sprendimas įsigalioja jo priėmimo
dieną.
Priimta Briuselyje
                                                                       Tarybos
vardu
                                                                       Pirmininkas
 
Projektas
REKOMENDACIJA
dėl
ES ir Libano EKP veiksmų plano įgyvendinimo
ES IR LIBANO ASOCIACIJOS TARYBA,
atsižvelgdama į Europos ir Viduržemio
jūros regiono šalių susitarimą, steigiantį Europos
bendrijos bei jos valstybių narių ir Libano Respublikos
asociaciją (toliau – Susitarimas), ypač į jo 76 straipsnio 2
dalį,
kadangi:
·                        
pagal Susitarimo 86 straipsnį Šalys imasi
bendrų ar konkrečių priemonių, būtinų savo
įsipareigojimams pagal Susitarimą įvykdyti, ir siekia, kad
būtų įgyvendinti Susitarime nustatyti tikslai;
·                        
Susitarimo Šalys susitarė dėl antro ES ir
Libano Europos kaimynystės politikos veiksmų plano (toliau – ES ir
Libano veiksmų planas) teksto;
·                        
ES ir Libano veiksmų planu bus remiamas Susitarimo
įgyvendinimas Šalių numatytais ir susitartais konkrečiais
veiksmais, kuriais bus praktiškai remiamasi tokio įgyvendinimo metu;
·                        
veiksmų planu siekiama dviejų
tikslų: nustatyti konkrečias priemones, kad Šalys įvykdytų
Susitarime numatytus įsipareigojimus, ir pateikti platesnę tolesnio
ES ir Libano santykių stiprinimo programą, siekiant pagerinti
ekonominę integraciją ir stiprinti politinį
bendradarbiavimą, remiantis bendrais Susitarime nustatytais tikslais,
PRIĖMĖ ŠIĄ REKOMENDACIJĄ:
Vienintelis straipsnis
Asociacijos taryba rekomenduoja Šalims
įgyvendinti priede pateiktą ES ir Libano veiksmų planą
tokiu būdu, kad jį įgyvendinant būtų siekiama
tikslų, nustatytų Europos ir Viduržemio jūros regiono šalių
susitarime, steigiančiame Europos bendrijos bei jos valstybių
narių ir Libano Respublikos asociaciją.
Priimta [vieta]
Asociacijos tarybos vardu
Pirmininkas
PRIEDAS 
2013–2015 m. ES ir Libano partnerystės ir
bendradarbiavimo veiksmų planas
I.            Įžanga
Nuo 2006 m. Libanas ir Europos Sąjunga
yra prisiėmę įsipareigojimus pagal Europos ir Viduržemio
jūros regiono šalių asociacijos susitarimą. Tačiau jų
susitarimu grindžiami santykiai užmegzti gerokai anksčiau – jų
pradžia yra 1965 m. Prekybos ir techninio bendradarbiavimo susitarimas. Nuo
tada Libanas ir Europos Sąjunga sklandžiai bendradarbiavo ir šis
bendradarbiavimas palaipsniui intensyvėjo. Abi puses jungia
įsipareigojimas puoselėti demokratiją ir žmogaus teises, kaip
nurodyta Asociacijos susitarime, ir daug bendrų politinių ir ekonominių
interesų. Dėl to jos nori toliau plėtoti ir stiprinti savo
partnerystę.
Viena po kitos valdžiusios pastarosios Libano
vyriausybės patvirtino savo įsipareigojimą vykdyti politines ir
ekonomines reformas priimant teisės aktus, koreguojant vykdomą
politiką ir gerinant viešąjį administravimą. Jos
pabrėžė, kad puoselėja Libano konstitucijoje ir vėlesniuose
susitarimuose įtvirtintus principus, kaip antai Libano suverenitetas,
nepriklausomybė, demokratinė sąranga, pagrindinės laisvės,
visų piliečių lygybė, nacionalinės teritorijos, tautos
ir institucijų integralumas. Jos taip pat patikino, kad laikosi
tarptautinių rezoliucijų. Europos Sąjunga visapusiškai remia ir
palaiko šių principų laikymąsi bei jais grindžiamas reformas.
Nauja kaimynystės politika
Atsižvelgdama į istorinius pokyčius
pietinėse kaimyninėse šalyse Europos Sąjunga parengė
naują metodą. Juo siekiama numatyti geriausius būdus, kaip
reaguoti į sparčius pokyčius kaimyninėse šalyse,
įskaitant būtinybę imtis plataus masto esminių reformų
ar jas tęsti, sukurti ir įvirtinti klestinčią
demokratiją, remti tvarų ir integracinį ekonomikos augimą,
taip pat reaguoti į tarpvalstybinės reikšmės įvykius.
Libanas prisidėjo prie analizės, kuria remdamasi ES parengė
šį metodą.
Ši peržiūrėta Europos
kaimynystės politika (EKP) grindžiama tarpusavio atskaitomybe ir bendru
įsipareigojimu vadovautis tokiomis visuotinėmis vertybėmis kaip
žmogaus teisės, demokratija ir teisinė valstybė. Nustatyta
didesnio laipsnio diferenciacija ir ES paramos lygis priklausomai nuo šalių
partnerių siekių glaudžiau bendradarbiauti su ES, konkrečių
jų poreikių ir turimų pajėgumų, jų padarytos
pažangos vykdant reformas, stiprinant demokratiją ir teisinę
valstybę ir nuo to, kaip jie puoselėja žmogaus teises ir pagrindines
laisves. Be to, ji suteikia galimybę taip sustiprinti santykius, kad jie
leistų pasiekti didesnės ekonominės integracijos, didesnio
judumo ir glaudesnio politinio bendradarbiavimo tokiose srityse, kaip antai
valdymas, saugumas, konfliktų sprendimas ir bendros svarbos klausimų
koordinavimas tarptautiniuose forumuose.
Pagal naują kaimynystės politikos
metodą siekiama a) teikti vis daugiau paramos partneriams, kurie
imasi stiprinti demokratiją ir labiau puoselėti teisinę
valstybę, gerbti žmogaus teises ir pagrindines laisves, b) remti
tvarią ir įtraukią ekonomikos plėtrą,
leidžiančią mažinti socialinius ir regioninius skirtumus, kurti
naujas darbo vietas ir didinti gyventojų pragyvenimo lygį, ir c)
sudaryti glaudesnę partnerystę su šalių partnerių tautomis
ir pilietinėmis visuomenėmis.
Naujas veiksmų planas
Kadangi šiuo metu abi pusės yra
nusiteikusios ryžtingai, susidarė tinkamos sąlygos žengti į
naują Libano ir ES santykių etapą. Antras ES ir Libano EKP
veiksmų planas – tai politinis dokumentas, grindžiamas Asociacijos
susitarimo nuostatomis dėl bendradarbiavimo aprėpties. Kad
veiksmų planą būtų galima lengviau įgyvendinti, Šalys
susitarė susitelkti ties keliais bendrai nustatytais prioritetiniais
tikslais. Jie išdėstyti toliau naudojant palyginamuosius kriterijus ir rodiklius,
kurie nurodo konkrečius orientyrus, kaip pasiekti visus prioritetinius
tikslus, ir duomenis ar konkrečius veiksmus, pagal kuriuos galima
išmatuoti pažangą. Taip pat nurodyta įgyvendinimo laikotarpių
trukmė. Apibūdinant kiekvieną prioritetinį tikslą
nurodoma galima ES intervencija: bendradarbiavimas, siūloma pagalba arba
mobilizuoti ištekliai (jeigu nurodomos esamos priemonės, jos reiškia ir
būsimas priemones, skirtas laikotarpiui po 2013 m.). Būsimas ES
ir Libano finansinis bendradarbiavimas ir parama bus suderinta su šiuo
veiksmų planu. Priede nurodyti ir kiti tikslai, jis aprėpia
Asociacijos susitarime numatytas bendradarbiavimo sritis ir yra numatytas
naudoti kaip pamatinis jo įgyvendinimui skirtas dokumentas. 
Pradinė veiksmų plano trukmė –
treji metai.
Norint kuo geriau įgyvendinti veiksmų
planą ir susieti teikiamą paramą su pažanga, daroma siekiant
pirmiau nurodytų prioritetinių tikslų, Asociacijos komitetas ir
pagal Asociacijos susitarimą įsteigti pakomitečiai reguliariai
vykdys stebėseną ir atliks vertinimą ir bus rengiamos kiekvienos
Šalies pažangos ataskaitos. Jeigu Šalys nustato konkretų poreikį, jos
gali bendru sutarimu nuspręsti ateinančiais metais atitinkamai
pakoreguoti veiksmų planą. Artėjant galiojimo pabaigos datai,
Šalys įvertins bendrą šio veiksmų plano įgyvendinimo mastą.
Remdamosi tokiu įvertinimu jos gali nuspręsti vieniems metams
pratęsti jo galiojimą, o pasibaigus pratęstam terminui –
pratęsti dar vieniems metams kiekvienu etapu. Asociacijos taryba yra
atsakinga už tokio sprendimo priėmimą.
Veiksmų plano projektas bus pateiktas
patvirtinti ES ir Libano asociacijos tarybai.
II.          Prioritetai pagal veiksmus
Prioritetų sąrašas
A........... Reformuoti teisingumo sistemą
(įskaitant kalėjimų sektorių), kad teisminės
institucijos veiktų veiksmingiau ir būtų nepriklausomos............................................................................................................... 8
B........... Reformuoti rinkimus, kad
būtų laikomasi tarptautinių standartų, ir padidinti Libano
Parlamento veiksmingumą    9
C........... Puoselėti žmogaus teises ir
apsaugoti pažeidžiamų asmenų grupes, įskaitant
palestiniečius pabėgėlius, teisės aktų ar kitų
tinkamų priemonių pagalba ir vykdant tikslinius veiksmus....................................... 100
D........... Pagerinti valstybės
finansų valdymą ir veiksmingai paskirstyti valstybės išteklius............. 122
E........... Pagerinti viešojo administravimo
veiksmingumą, gerą valdymą ir skaidrumą.................. 133
F........... Gerinti saugumo sektoriaus
administravimą ir teisėsaugą, naudojant bendradarbiavimo,
atskaitomybės ir priežiūros priemones, ir užtikrinti pažangesnį
integruotą sienų valdymą.......................................... 144
G........... Didinti verslo konkurencingumą
ir toliau integruoti prekybą į ES ir tarptautines rinkas, įstoti
į PPO         166
H........... Gerinti verslo aplinką,
ypač mikroįmonių ir MVĮ, ir sukurti nacionalinės
rinkos sąlygas pagrindiniuose sektoriuose.................................................................................................................................. 177
I............ Didinti žemės ūkio
produktų gamybą ir pardavimą laikantis tarptautinių
standartų, didinti liberalizaciją, konkurenciją ir plėtoti
kaimo ekonomiką.......................................................................................... 188
J............ Stiprinti aplinkos apsaugą ir
skatinti spartesnę tvarią regionų plėtrą didinant
decentralizaciją ir suteikiant daugiau galios savivaldybėms ir vietos
institucijoms................................................................... 199
K.......... Įgyvendinti nacionalinę
švietimo strategiją, gerinti techninį ir profesinį mokymą............... 211
L........... Gerinti teikiamas socialinės
apsaugos ir sveikatos priežiūros paslaugas.......................... 222
M.......... Įgyvendinti energetikos
strategiją, kuria siekiama platesniu mastu tiekti elektrą,
pradėti struktūrinę reformą, skatinti vartoti
atsinaujinančiąją energiją ir mažo anglies dioksido kiekio
technologijomis gaminamą energiją ir skatinti efektyviai vartoti
energiją............................................................................................. 233

Prioritetų
apibūdinimas
A.           Reformuoti teisingumo
sistemą (įskaitant kalėjimų sektorių), kad
teisminės institucijos veiktų veiksmingiau ir būtų
nepriklausomos
 Lyginamieji kriterijai || Rodikliai 
 -     Teisingumo ministerijos ir susijusių institucijų pajėgumo didinimas; sektoriaus automatizavimo proceso užbaigimas;       -     reali pažanga siekiant teisminių institucijų nepriklausomumo;   -      geresnės galimybės Libano gyventojams, įskaitant pažeidžiamų asmenų grupes, pasinaudoti teise kreiptis į teismą;   -     karo teismų jurisdikcijos apsiribojimas tik karinėmis bylomis; viešieji svarstymai apie religinių teismų sistemos reformavimą; arbitražo procedūrų nustatymas;   -     nusikalstamų veikų tyrimams skirtų įrodymų tvarkymas; teismo sprendimų, grindžiamų materialiniais įrodymais, o ne prisipažinimu, skaičiaus didėjimas; -     kalėjimų perdavimas Teisingumo ministerijai iš Vidaus reikalų ministerijos; kalėjimus reglamentuojančių taisyklių ir fizinių sąlygų derinimas su tarptautiniais standartais; kalėjimų darbuotojų elgesio atitiktis tarptautiniams standartams ir žmogaus teisių chartijai; kalėjimų perpildymo mažinimas atsižvelgiant į specialius moterų poreikius; pagarbos įstatymams, teisės aktais nustatytų terminų laikymosi ir teisminės institucijos pagarbos užtikrinimas vykdant sulaikymo procedūras; -     visiškas teisės aktų suderinimas su JT konvencija prieš kankinimą ir kitokį žiaurų, nežmonišką ar žeminantį elgesį ar baudimą (UNCAT); kankinimo kriminalizavimas ir šį nusikaltimą padariusių asmenų persekiojimas; veiksminga prevencija. || -     Tolesnė Teisingumo ministerijos administracinė reorganizacija, įskaitant IT skyriaus pajėgumų didinimą; mokymuose dalyvavę darbuotojai, labiau išugdyti jų gebėjimai ir įgūdžiai; įdiegti automatizacijos procesai ir IT, ypač teismuose; vidutinio metinio teismuose išnagrinėtų bylų skaičiaus pokytis; vidutinės teisminių procedūrų trukmės pokytis; -     panaikinta Aukščiausiosios teismų tarybos ir Teismų inspekcijos administracinė priklausomybė nuo Teisingumo ministerijos; įdiegti teisminių institucijų atstovų kadencijos nustatymo, paskyrimo ir atleidimo skaidrūs mechanizmai; -      suvestiniai duomenys apie teismų jurisdikciją / prieinamumą, suvestiniai duomenys apie teismo procesų dalyvius; -     priimtas arbitražo įstatymas ir įgyvendinti jo mechanizmai; sumažėjęs karo teismų išnagrinėtų nekarinių bylų skaičius; užbaigtas ir paskelbtas (Teisingumo ministerijos atliktas) religinių teismų tyrimas, inicijuotos viešosios diskusijos; -     tinkamai sutvarkyti ir teismuose saugomi nusikalstamų veikų tyrimų metu surinkti įrodymai; statistiniai duomenys apie kaltinamuosius nuosprendžius; -     užbaigtos kalėjimų perdavimui reikalingos administracinės procedūros; dokumentais pagrįstas kalėjimų ir sulaikymo centrų fizinės infrastruktūros pagerinimas; tinkamai apmokyti ir kontroliuojami darbuotojai; sumažintas asmenų, sulaikytų nepateikus deramų kaltinimų, ir atlikusių bausmę tebekalinamų asmenų skaičius; pradėtos papildomų kalinimo patalpų statybos; Libano kalėjimuose kalinčių moterų ir vyrų socialinių ir ekonominių teisių suteikimo specialių programų parengimas; kalėjimų vadovybės formalus pavaldumas teisminei institucijai; kalėjimų vizitų ataskaitos; -     iš dalies pakeisti teisės aktai ir kalėjimų reglamentai, kad visiškai atitiktų UNCAT; kankinimas įvardytas kaip nusikalstama veika; priimti įstatymai ir įgyvendinimo potvarkiai siekiant sukurti nacionalinį kankinimų prevencijos mechanizmą (atitinkantį Libano ratifikuotą OPCAT). 
 Terminai 
 Trumpasis arba vidutinės trukmės laikotarpis, kol bus vykdomas veiksmų planas. Trumpuoju laikotarpiu: automatizavimo procesai, kalėjimų perdavimas, Aukščiausiosios teismų tarybos nepriklausomumas. 
 ES intervencija (-os) 
 Tolesnė ES parama teisingumo sektoriaus reformai siekiant didesnio teisminės sistemos nepriklausomumo ir atitikties tarptautiniams standartams (įsk. kalėjimus); tolesnė parama teismų automatizavimui; tolesnis pajėgumų didinimas ir mokymai Teisminių studijų institute ir kuo įvairesnėse kitose susijusiose institucijose. 
B.           Reformuoti rinkimus, kad
būtų laikomasi tarptautinių standartų, ir padidinti Libano
Parlamento veiksmingumą
 Lyginamieji kriterijai || Rodikliai 
 -    Rinkimų įstatymo suderinimas su tarptautiniais standartais ir ankstesnių rinkimų stebėjimo misijų rekomendacijomis;       -    artėjančių rinkimų rengimas laikantis tarptautinių standartų ir ankstesnių ES rinkimų stebėjimo misijų rekomendacijų; nepriklausomų tarptautinių ir nacionalinių stebėtojų dalyvavimas; -    parlamento veiklos intensyvinimas, teisės aktų veiksmingumo didinimas (įskaitant prioritetinius teisės aktus), parlamento vidaus procedūrų gerinimas. || -    Priimti rinkimų įstatymą iš dalies keičiantys teisės aktai; teisės aktų pakeitimų aprėptis: įkurta visiškai nepriklausoma Rinkimų komisija, iš anksto atspausdinti balsavimo biuleteniai, sumažintas rinkimų teisės amžius, nustatytos skaidriam emigrantų dalyvavimui reikalingos priemonės; laiku priimti teisės aktų pakeitimai (kad įgyvendinimo būtų galima imtis prieš rinkimus); -    nepriklausomų nacionalinių ar tarptautinių stebėtojų įvertinta rinkimų eiga; suvestiniai duomenys apie rinkėjų aktyvumą (bendras rinkimuose dalyvavusių rinkėjų skaičius, moterų (įskaitant kaip kandidates) dalyvavimas, konfesinėms ar kitoms visuomenės grupėms priklausančių asmenų ir emigrantų dalyvavimas); suvestiniai duomenys apie galimus skundus dėl rinkimų eigos; -    parlamento posėdžių dažnumas (surengtų sesijų skaičius); suvestiniai duomenys apie narių lankomumą / nebuvimą ir jų paskelbimas; aptartų / priimtų / atmestų teisės aktų pasiūlymų skaičius; vidutinė parlamentinės procedūros ir įstatymo „kelio“ Parlamente trukmė; veiksmingas parlamentinių mechanizmų naudojimas prioritetinių teisės aktų atveju; suvestiniai duomenys apie naujos teisėkūros atsekamumo sistemos naudojimą; parlamento darbo tvarkos taisyklių konkretūs patobulinimai (pvz., sukurta atvykusių ir (arba) neatvykusių asmenų sąrašų sistema); specialistų prieinamumas, kad padėtų teisės aktų leidėjams. 
 Terminai 
 Trumpuoju laikotarpiu: rinkimų reforma iki įstatymų leidžiamosios valdžios rinkimų 2013 m. ir vėlesnių savivaldybės rinkimų. Vidutinės trukmės laikotarpiu: parlamento veiklos veiksmingumo didinimas veiksmų plano įgyvendinimo metu, tolesnis rinkimų sistemos gerinimas. 
 ES intervencija (-os) 
 Parama įgyvendinant rinkimų reformą (įskaitant logistiką ir automatizavimą) laikantis tarptautinių standartų, Europos rinkimų stebėjimo misijų rekomendacijų ir vadovaujantis geriausia praktika. Parama parlamentui, įskaitant paramą jo personalo mokymui, siekiant gerinti teisės aktų kokybę, teisėkūrą ir stiprinti parlamento priežiūros funkciją, didinti parlamento gebėjimą atlikti mokslines ir politines analizes ir stiprinti parlamento institucinį vaidmenį. 
C.           Puoselėti žmogaus
teises ir apsaugoti pažeidžiamų asmenų grupes, įskaitant
palestiniečius pabėgėlius, teisės aktų ar kitų
tinkamų priemonių pagalba ir vykdant tikslinius veiksmus
 Lyginamieji kriterijai || Rodikliai 
 -     Patvirtintų visuotinio periodinio vertinimo rekomendacijų tolesnis laikymasis ir įgyvendinimas;   -     nacionalinės žmogaus teisių strategijos galutinis parengimas ir nacionalinės žmogaus teisių institucijos įkūrimas;   -     pažeidžiamų asmenų grupių, įskaitant pabėgėlius, perkeltuosius asmenis, prieglobsčio prašytojus, asmenis be pilietybės, namų ūkio darbuotojus, darbuotojus migrantus, neįgaliuosius, statuso ir gyvenimo sąlygų gerinimas, atsižvelgiant į kiekvienos asmenų grupės statusą; pabėgėlių ir prieglobsčio prašytojų negrąžinimo principo laikymasis vadovaujantis JT konvencija prieš kankinimą ir kitokį žiaurų, nežmonišką ar žeminantį elgesį ar baudimą ir vadovaujantis paprotine tarptautine teise; taip pat stebėjimas, kaip įgyvendinamas negrąžinimo principas;     -      pažanga moterų ir vaikų teisių apsaugos srityje ir didesnis moterų ir jaunimo dalyvavimas visuomenės gyvenime tiek kiekybiniu, tiek kokybiniu požiūriu, įskaitant sprendimų priėmimo sferą ir politinės svarbos pareigas;           -     žmogaus teisių įtvirtinimas teisėsaugos srityje, ypač vidaus saugumo pajėgose;     -     Libane esančių Palestinos pabėgėlių statuso, humanitarinių ir socialinių teisių bei gyvenimo sąlygų gerinimas, įskaitant projektus, kuriuos vykdant dalyvauja Libano vyriausybė; palestiniečių stovyklų administravimo institucinė struktūra ir ryšių palaikymo su JTPDO ir Libano valdžios institucijomis mechanizmai;   -     didesnių galimybių įsidarbinti suteikimas Palestinos pabėgėliams ir sveikatos bei švietimo standartų aprėpties išplėtimas. || -     Susijusių įgyvendintų visuotinio periodinio vertinimo rekomendacijų skaičius ir tolesnio vertinimo rezultatai; -     priimta nacionalinė žmogaus teisių strategija ir galutinai įkurta susijusi nacionalinė institucija; pradėta institucijos veikla, įskaitant dialogą su pilietine visuomene; -     vykdytos teisėkūros, reglamentavimo ir kitos priemonės ir tiksliniai veiksmai: pagerintos prieglobsčio suteikimo sąlygos ir geresnė pabėgėlių / perkeltųjų asmenų apsauga laikantis tarptautinių standartų, įskaitant susitarimo memorandumą, dėl kurio šiuo metu deramasi su UNHCR; suvestiniai duomenys apie prieglobsčio prašymų nagrinėjimą ir tolesnius veiksmus; pakartotinai išnagrinėta asmenų be pilietybės padėtis; -     ratifikuota ir Libano teisėje įgyvendinta TDO konvencija Nr. 189 dėl namų ūkio darbuotojų orumo nežeminančio darbo; darbuotojų migrantų apsauga nacionaliniais teisės aktais, parengta ir vykdoma jų teises užtikrinanti politika; ratifikuota Neįgaliųjų teisių konvencija; -     suvestiniai duomenys apie Konvencijos dėl visų formų diskriminacijos panaikinimo moterims (CEDAW) įgyvendinimą; pažanga įgyvendinant CEDAW; priimti teisės aktai dėl moterų ir vaikų apsaugos nuo smurto šeimoje ir jų vykdymo užtikrinimas; kitų teisėkūros priemonių moterų ir vaikų apsaugos srityje skaičius ir aprėptis; įgyvendintos tarptautinės konvencijos dėl ginkluotuose konfliktuose dalyvaujančių vaikų; nacionaliniu ir vietos lygmeniu svarbias (įskaitant politinės svarbos) pareigas einančių moterų skaičius; vyriausybės veiksmai benamių vaikų atžvilgiu; -     suvestiniai duomenys apie Vidaus saugumo fondo Žmogaus teisių skyrių (papildomi darbuotojai, pasiekimai, veiklos sritys); elgesys su visais piliečiais, ypač su pažeidžiamais asmenimis, teisingumo sistemoje (teismo bylų skaičius, bylų nagrinėjimo dėsningumai); suvestiniai duomenys apie elgesį su prieglobsčio prašytojais, pabėgėliais ir darbuotojais migrantais / apie šių asmenų sąlygas (įskaitant vizitus į atitinkamas įstaigas); -     pagerintos gyvenimo sąlygos, humanitarinės ir socialinės teisės ir bendra padėtis; tebevykdomų projektų rezultatų mastas; naujų projektų skaičius ir pobūdis; stovyklų infrastruktūros modernizavimo laipsnis; parengtos iniciatyvos ir politikos priemonės, skirtos stovyklų ir JTPDO, Libano valdžios institucijų bei Libano ir Palestinos dialogo komiteto ryšiams ir bendradarbiavimui gerinti; -     įgyvendinta darbo teisė (su pakeitimais, padarytais siekiant sudaryti sąlygas palestiniečiams imtis tam tikrų profesijų); iš JTPDO ir kitų patikimų šaltinių gauti statistiniai duomenys ir ataskaitos apie palestiniečių užimtumą; priemonės, kurių imtasi siekiant pagerinti Palestinos pabėgėlių sveikatos ir švietimo standartus. 
 Terminai 
 Trumpasis arba ilgasis laikotarpis, kol bus vykdomas veiksmų planas. Trumpuoju laikotarpiu: su visuotinio periodinio vertinimo rekomendacijomis susijusi tolesnė veikla iki kito vertinimo (2014 m.), darbo teisės dalinio pakeitimo įgyvendinimo potvarkių, kad Palestinos pabėgėliams būtų sudarytos sąlygos dirbti, priėmimas ir smurto šeimoje bei darbuotojų migrantų sritį reglamentuojančių įstatymų priėmimas ir įgyvendinimas. 
 ES intervencija (-os) 
 Parama didinant Libano pajėgumus žmogaus teisių srityje ir vykdant su visuotiniu periodiniu vertinimu susijusią įgyvendinimo veiklą (perimtos rekomendacijos, pasiruošimas kitam etapui); parama didinant vyriausybės pareigūnų gebėjimus institucinės žmogaus teisių apsaugos ir atskaitomybės mechanizmų srityje; tolesnė UNHCR skirta parama ir finansinis bendradarbiavimas su UNHCR, kiek tai įmanoma atsižvelgiant į turimus pajėgumus; tolesnis finansinis bendradarbiavimas su JTPDO ir kitais veikėjais siekiant sustiprinti palestiniečių teises ir pagerinti jų ekonomines bei socialines sąlygas.   
D.          Pagerinti valstybės
finansų valdymą ir veiksmingai paskirstyti valstybės išteklius
 Lyginamieji kriterijai || Rodikliai 
 -     Valstybės finansų valdymo supaprastinimas; biudžeto procedūros gerinimas (parlamentas priima biudžetą, ankstesnių laikotarpių sąskaitų uždarymas, Finansų ministerijos ir šakinių ministerijų bei kitų institucijų veiklos koordinavimas); -     viešojo sektoriaus apskaitos atitiktis tarptautiniams standartams veiksmingumo, atskaitomybės, skaidrumo ir nuspėjamumo požiūriu; TVF ir PEFA rekomendacijų laikymasis; valstybinių fondų ir rėmėjų fondų (įskaitant ES fondus) patikimas valdymas; -     įplaukų ir išlaidų tikslingumo ir kontrolės gerinimas;     -      mokesčių sistemos pertvarka, įskaitant mokesčių atotrūkio mažinimą ir veiksmingumo didinimą;       -     teisės aktai dėl atviro ir skaidraus viešojo pirkimo; antikorupcinių veiksmų integravimas į valstybės finansų valdymą ir viešąjį pirkimą; statistinių duomenų ir išorės audito gerinimas.   || -     Patvirtintas valstybės biudžetas; uždarytos ankstesnių metų ataskaitos; laiku pradėti paruošiamieji darbai dėl kitų metų biudžeto rengimo; tebevykdomas intensyvesnis veiklos koordinavimas tarpministeriniu lygmeniu; -     TVF Finansų sektoriaus vertinimo programos ir PEFA rekomendacijų įgyvendinimo mastas; aukštų veiksmingumo ir skaidrumo standartų laikymasis; vadovavimasis rėmėjų fondų išlaidų priežiūros mechanizmais (įskaitant bendradarbiavimą su susijusiomis ES įstaigomis ES finansavimo srityje); -     duomenys apie viešąsias išlaidas; biudžeto paramos kriterijų laikymasis: deramai apibrėžta nacionalinė ar sektorių reformos politika ir strategija, stabilumu grindžiama makroekonominė programa, patikima ir tinkama programa, kuria siekiama nuolat gerinti valstybės finansų valdymą, biudžeto skaidrumą ir priežiūrą; -     pakeista mokesčių politika siekiant įgyvendinti sąžiningą pasaulinę apmokestinimo sistemą; tinkamai surinktos valstybės įplaukos ir baudos (įskaitant baudas už neteisėtą viešosios srities užėmimą, EDL sąskaitos, baudos už kelių eismo taisyklių pažeidimus); išsamūs ir laiku paskelbti statistiniai duomenys apie valstybės įplaukas ir išlaidas; -     priimtas viešojo pirkimo įstatymas; taikomos priemonės, kuriomis siekiama įgyvendinti antikorupcinius teisės aktus; sukurti veiksmingi priežiūros mechanizmai; sustiprintas Audito Rūmų nepriklausomumas (jie atskaitingi parlamentui, parlamentas tvirtina biudžetą) ir jų veiklos susiejimas vien tik su išorės auditais; ištirta nesąžininga viešojo pirkimo vykdymo praktika ir vėlesnės taikomos teisminės procedūros; 2014 m. Jungtinių Tautų konvencijos prieš korupciją tyrimo rezultatai, susiję su Libanu; įdiegti griežti audito ir statistikos metodai. 
 Terminai 
 Trumpuoju laikotarpiu: biudžeto priėmimas, viešojo pirkimo įstatymas. Trumpuoju – vidutinės trukmės laikotarpiu. 
 ES intervencija (-os) 
 Parama sudarant reformų strategiją valstybės finansų valdymo srityje ir stiprinant Finansų ministerijos pajėgumus. Parama siekiant pagerinti biudžeto rengimą ir įplaukų prognozavimą. Parama siekiant pagerinti institucinę sąrangą, Audito Rūmų struktūrą ir veiklos rezultatus, pagalba plėtojant valstybinio turto valdymo sistemą, keitimasis informacija apie finansines taisykles ir praktiką. 
E.           Pagerinti viešojo
administravimo veiksmingumą, gerą valdymą ir skaidrumą
 Lyginamieji kriterijai || Rodikliai 
 -  Pažanga gerinant valdymą, ypač kovojant su korupcija;           -  didesnis viešojo administravimo skaidrumas, įskaitant prieš priimant įstatymus ir taisykles, paskelbiant sprendimus ir ataskaitas rengiamų viešųjų konsultacijų sistemos sukūrimą; -  ombudsmeno biuro veikimas;   -  personalo reforma, kuria siekiama visus valstybės tarnautojus sujungti į vieną struktūrą; projektai, kuriais siekiama pagerinti valstybės tarnautojų darbo veiksmingumą ir našumą; moterų ir vyrų lygios galimybės; laisvų vietų užpildymas;   -  šalies valdymo vertinimo modelių nustatymas;   -  procedūrų supaprastinimas ir vieno langelio sistemos sukūrimas; -  valstybinės IT infrastruktūros stiprinimas siekiant apsaugoti duomenis ir padidinti veiksmingumą ir našumą; -  e. valdžios ir e. paslaugų įdiegimas;   -  rengimas ir skelbimas patikimų, laiku ir reguliariai pateikiamų statistinių duomenų, atitinkančių ES ir tarptautinius standartus visose susijusiose srityse, įskaitant ekonomiką (nacionalinės sąskaitos, mokėjimų balansas, užsienio prekyba, kainos, verslo sektoriai, pramonė, paslaugos ir žemės ūkis), visuomenę (demografija, migracija, gyvenimo sąlygos, nedarbas / užimtumas, švietimas), infrastruktūrą (energetika, transportas) ir administraciją (vietos ir regionų lygmeniu; teisingumo ir sveikatos sistemos (kuo platesniu mastu)). || -  priimtas antikorupcinių teisės aktų rinkinio projektas, vadovaujantis ratifikuota JT konvencija prieš korupciją (įskaitant prieigą prie informacijos, neteisėtą turtą, interesų konfliktus ir korupciją paviešinusių asmenų apsaugą); sumažėjęs piliečių skundų dėl administracinių pažeidimų skaičius; „Transparency International“ sudarytas korupcijos suvokimo indeksas; pilietinei visuomenei tenkantis sergėtojos vaidmuo; -  sukurta viešųjų konsultacijų rengimo sistema; surengtų konsultacijų skaičius; paskelbtų ataskaitų / sprendimų skaičius;   -  paskirtas ombudsmenas ir patvirtintos susijusios taisyklės; -  peržiūrėta valstybės tarnybos struktūra; modifikuotos valstybės tarnautojų darbo sąlygos siekiant juos integruoti į vieną personalo struktūrą; mokymuose dalyvavusių valstybės tarnautojų skaičius; nustatytas tikslas dėl moterų dalyvavimo lygiomis teisėmis visų lygių administracijoje; laisvų darbo vietų skaičius ministerijose; sukurta žmogiškųjų išteklių valdymo ir plėtros struktūra; -  sukurta sistema, skirta administracijos veiklai stebėti ir vertinti, valdžios institucijų įpareigojimas teikti ataskaitas; sudarytos piliečių grįžtamojo ryšio gavimo galimybės; -  peržiūrėtos esamos procedūros; nustatytos galimybės jas supaprastinti ir integruoti į vieno langelio sistemą; patvirtinta ir pradėta bandomoji programa dėl vieno langelio sistemos; -  sukurta moderni informacijos ir komunikacijos sistema, įskaitant saugius duomenų centrus; įdiegtos sprendimų palaikymo sistemos ir įmonių išteklių planavimo sistemos; -  sukurtas e. valdžios portalas, sukurtos ir preliminariai pradėtos teikti e. paslaugos; -  patvirtintas pagrindinis nacionalinis statistikos planas (įdiegti naujausi statistiniai metodai, užtikrinta atitiktis standartams, įskaitant JT oficialiosios statistikos pagrindinius principus); modifikuota Libano institucinė sąranga siekiant sudaryti palankesnes sąlygas rengti statistinius duomenis; sukurtos svarbiausios duomenų bazės (pvz., verslo registras, paslaugų duomenų bazė ir kt.); visose valdžios institucijų svetainėse pateikiami statistiniai duomenys. 
 Terminai 
 Vidutinės trukmės, kol bus vykdomas veiksmų planas. Trumpuoju laikotarpiu: pagrindinio nacionalinio statistikos plano patvirtinimas, antikorupcinių teisės aktų priėmimas, IT infrastruktūros ir e. valdžios įdiegimas. 
 ES intervencija (-os) 
 Techninė pagalba, įskaitant porines programas, siekiant įvykdyti palyginamuosius kriterijus. 
F.           Gerinti saugumo sektoriaus
administravimą ir teisėsaugą, naudojant bendradarbiavimo,
atskaitomybės ir priežiūros priemones, ir užtikrinti pažangesnį
integruotą sienų valdymą
 Lyginamieji kriterijai || Rodikliai 
 -     Metodo, kuriuo siekiama patenkinti piliečių poreikius ir lūkesčius dėl saugumo pajėgų profesionalumo atskaitomybės, nešališkumo ir skaidrumo, priėmimas;         -      krizių ir nelaimių rizikos valdymo nacionalinės politikos nustatymas ir įgyvendinimas siekiant skatinti stichinių ir žmogaus sukeltų nelaimių prevenciją, pasirengimą joms ir reagavimo į jas mechanizmus; -     saugumo tarnybų organizacinių pajėgumų gerinimas; -     Libano saugumo tarnybų sistemingo tarpusavio bendradarbiavimo ir jų bendradarbiavimo su teisminėmis institucijomis bei keitimosi informacija intensyvėjimas; saugumo tarnybų veiksmingos priežiūros užtikrinimas;   -     nacionalinės integruotos sienų valdymo strategijos parengimas ir įgyvendinimas; -     teisėtų sienos perėjimo punktų ir bendrų sienos valdymo procedūrų modernizavimas ir sustiprinimas; visos sienos, paliaubų ir demarkacinių zonų veiksminga priežiūra; nacionalinio ir regioninio bendradarbiavimo stiprinimas kovojant su neteisėta prekyba (įskaitant prekybą pinigais, narkotikais, ginklais ir žmonėmis);     -     tolesnis sienų nustatymo klausimo sprendimas, laikantis JT ST rezoliucijos Nr. 1701 ir paisant Libano jūrų sienų. || -     Institucijų plėtra, grindžiama agentūrose vykdomu patikimu strateginiu vidaus planavimu; viešosios nuomonės apklausos apie piliečių pasitenkinimą teikiamomis saugumo ir teisinės valstybės paslaugomis; Vidaus saugumo fondo įgyvendintas ir kitų saugumo tarnybų taikomas elgesio kodeksu grindžiamas metodas; pagarbos žmogaus teisėms integravimas į darbo teisės vykdymo užtikrinimo praktiką; ataskaitos apie saugumo tarnybų taikomą praktiką sulaikymo ir tyrimų metu; sumažėjęs nebaudžiamumo atvejų skaičius; -     civilinės saugos aspektų integravimas į saugumo sektoriaus valdymą; sukurti mechanizmai ir organizacinės struktūros, skirtos veiksmingai reaguoti į civilines krizes ir stichines / žmogaus sukeltas nelaimes; -     teisėsaugos institucijų veikimo įvertinimas; sukurti vidaus mokymo mechanizmai; vidiniais tikslais atliekamas savęs vertinimas, grindžiamas strateginiais planavimo tikslais; procedūrų automatizavimas; suvestiniai duomenys apie atliktas operacijas; statistiniai duomenys; -     nustatytos ir vykdomos tarpžinybinio bendradarbiavimo procedūros; statistiniai duomenys apie saugumo ir teisminės sistemos sąsajas vykdant nusikalstamų veikų tyrimus; saugumo tarnybų priežiūros institucinių mechanizmų analizė; pilietinės visuomenės atliekamas sergėtojos vaidmuo; -     galutinai parengta ir patvirtinta integruota sienų valdymo strategija; paskirtas nacionalinis sienų koordinatorius ir taikomos susijusios administracinės priemonės siekiant įgyvendinti strategiją; -     pagerinta sienų fizinė ir IT infrastruktūra sienos perėjimo punktuose ir centrinėje administracijoje; veiksmai, kurių imtasi siekiant pasuose ir vizose įdiegti biometrines technologijas; parengta ir įdiegta visų šalies sienų veiksminga kontrolė; tinkama įranga aprūpinti ir apmokyti darbuotojai, kad galėtų dirbti laikydamiesi tarptautinių standartų; ataskaitos apie kontrabandos ar nelegalios prekybos atvejus ir apie Libano institucijų atsaką, teismo bylos, nepriklausomų šaltinių duomenys (pvz., FRONTEX); -     pažanga, padaryta atliekant sienų demarkavimą; tolesnis įsipareigojimas dirbti kartu su JT laikinosiomis pajėgomis Libane (UNIFIL) įgyvendinant JT ST rezoliuciją Nr. 1701 ir sprendžiant jūrų sienų klausimą. 
 Terminai 
 Trumpasis arba vidutinės trukmės laikotarpis, kol bus vykdomas veiksmų planas. Trumpuoju laikotarpiu: Vidaus saugumo fondo strateginio planavimo procesai, Vidaus saugumo fondo elgesio kodekso visiškas taikymas, nelaimių rizikos valdymo nacionalinė politika, integruotos sienų valdymo strategijos parengimas, vėliau nedelsiant taikant įgyvendinimo priemones / planus. 
 ES intervencija (-os) 
 Tolesnė parama siekiant stiprinti saugumo tarnybų profesionalumą; parama, skirta geram avarinių tarnybų veikimui, dialogas su pilietine visuomene dėl sistemos reformos. Parama, skirta strategijos rengimui ir teisėtų sienos perėjimo punktų veikimui, kad būtų gerinamos su konkrečiai tarnyba susijusios ir tarp tarnybų vykdomos koordinavimo procedūros ir praktika; pajėgumų didinimas ir parama, skirta integruoto sienų valdymo aparatui ir jo suderinimui su tarptautiniais standartais (įskaitant galimai ir biometrinių technologijų sritį); pastangos siekiant pradėti Libano institucijų ir FRONTEX operatyvinį ir techninį bendradarbiavimą. 
G.          Didinti verslo
konkurencingumą ir toliau integruoti prekybą į ES ir
tarptautines rinkas, įstoti į PPO
 Lyginamieji kriterijai || Rodikliai 
 -      Įstojimas į PPO, PPO taisyklių ir įsipareigojimų įgyvendinimas, įskaitant su PPO susijusių teisės aktų priėmimą ir įgyvendinimą;         -      naujos kilmės taisyklių sistemos (naujo visos Europos ir Viduržemio jūros regiono protokolo dėl kilmės taisyklių, Regioninės konvencijos) priėmimas ir aktyvus dalyvavimas visos Europos ir Viduržemio jūros regiono protokolo dėl kilmės taisyklių peržiūroje; -      eksporto skatinimo strategija;   -      pažanga rengiant Atitikties vertinimo ir pramonės produktų pripažinimo susitarimą (ACAA), aprėpiantį tris prioritetinius sektorius (elektriniai gaminiai, slėginiai įrenginiai, statybinės medžiagos); derybų pradėjimas sektoriuose, dėl kurių atlikti visi paruošiamieji darbai;     -      nacionalinė maisto atsekamumo sistema ir pagerintas platinimo kanalų valdymas (ypač didmeninėje rinkoje); žemės ūkio produktų perdirbimo zonos. || -       Priimti ir įgyvendinti su PPO susiję teisės aktai, įskaitant Tarptautinį prekybos ir licencijų įstatymą, Standartų įstatymą ir Įstatymą dėl techninių reglamentų ir atitikties vertinimo procedūrų, Maisto saugos įstatymą, Įstatymą dėl gyvūnų karantino, Įstatymą dėl prekės ženklų, Įstatymą dėl nesąžiningos konkurencijos, Įstatymą dėl pramoninio dizaino, Autorių teisių įstatymo pakeitimus, įgyvendintas Įstatymas dėl augalų karantino; -       įgyvendinti sutarti įsipareigojimai dėl stojimo į PPO; -      priimtas naujas visos Europos ir Viduržemio jūros regiono protokolas dėl kilmės taisyklių; pasirašyta, ratifikuota ir įgyvendinta Regioninė konvencija; Libano dalyvavimas ir veiksmai atliekant peržiūrą; -      galutinai parengta ir įgyvendinta eksporto skatinimo strategija; priimtas eksporto skatinimo įstatymo projektas; -      suderinti susiję horizontalieji ir sektorių teisės aktai, sustiprintos už standartizaciją, akreditaciją, techninius reglamentus, atitikties vertinimą, metrologiją ir rinkos priežiūrą atsakingos institucijos, kad būtų didinamas konkurencingumas (pvz., Libano standartų institucija LIBNOR, akreditavimo tarnyba COLIBAC, atitikties vertinimo tarnybos, įskaitant Pramoninių tyrimų institutą); pradėtos derybos sektoriuose, dėl kurių atlikti visi paruošiamieji darbai; -    sukurta ir įdiegta maisto atsekamumo sistema; stebimi ir pagerinti platinimo kanalai (didmeninių rinkų veiksmingas reguliavimas, vartotojams suteikta prieiga prie rinkos duomenų); apibrėžtos kokybės zonos.   
 Terminai 
 Trumpuoju laikotarpiu: pažanga dėl stojimo į PPO ir kilmės taisyklių srityje. Vidutinės trukmės laikotarpiu: kiti palyginamieji kriterijai, bendras konkurencingumas. 
 ES intervencija (-os) 
 Tinkama techninė pagalba ir parama, siekiant įvykdyti išvardytus palyginamuosius kriterijus, įskaitant pasirengimą deryboms trijuose prioritetiniuose sektoriuose, numatytuose Atitikties vertinimo ir pramonės produktų pripažinimo susitarime (elektriniai gaminiai, slėginiai įrenginiai, statybinės medžiagos), prekybos plėtra ir eksporto skatinimas, Ekonomikos ministerijos, Prekybos kokybės skyriaus ir Nacionalinės metrologijos tarybos pajėgumų didinimas, ir parama, susijusi su atsekamumo sistema.   
H.          Gerinti verslo aplinką,
ypač mikroįmonių ir MVĮ, ir sukurti nacionalinės
rinkos sąlygas pagrindiniuose sektoriuose
 Lyginamieji kriterijai || Rodikliai 
 -    Dalyvavimas Europos ir Viduržemio jūros regiono pramoninio bendradarbiavimo procese (vykdant tarpsektorinius ir su konkrečiais sektoriais susijusius veiksmus), Europos ir Viduržemio jūros regiono Įmonių chartijos ir Europos ir Viduržemio jūros regiono darbo programos dėl pramoninio bendradarbiavimo įgyvendinimas; -    verslumui ir mikroįmonėms bei MVĮ palankios aplinkos gerinimas, sudarant tam tinkamas sąlygas ir sukuriant sąsajas tarp mikroįmonių bei MVĮ ir regioninių / ES verslo platformų, tinklų ir programų;         -    inovacijų akcentavimas;   -    verslą stiprinančių teisės aktų gerinimas; nauja bendrovių teisė (Code de Commerce) ir konkurencijos teisė, atitinkanti ES ir tarptautinius standartus, taisykles dėl saugaus skolinimo ir nemokumo; -    su naujų bendrovių steigimu susijusių administracinių procedūrų supaprastinimas, įskaitant skaidrius ir objektyvius kriterijus, vieno langelio principą, elektronines procedūras; -    investicijų politikos ir paskatų peržiūra siekiant pritraukti TUI.     || -    Įvykdyti tarpsektoriniai ir su konkrečiais sektoriais susiję veiksmai aktyviai dalyvaujant Libanui, įskaitant veiksmus, kurių reikia imtis dėl laipsniško chartijos pertvarkymo; rodikliai, naudoti 2008 m. atliktame Europos ir Viduržemio jūros regiono šalių įmonių chartijos įgyvendinimo vertinime; -    aplinka, pritaikyta „verslumo ekosistemos“ plėtimui; aktyviai pasitelkiami pažangos veiksniai, kaip antai galimybės pasinaudoti praktine patirtimi ir lėšomis, pajėgumų didinimas, žiniasklaida, kultūra, rekomendacijos ir parama; duomenys apie Libano mikroįmonių ir MVĮ dalyvavimą viršnacionalinėse verslo platformose, tokio dalyvavimo rezultatai; -    mikroįmonių ir MVĮ skaičiaus didėjimas: užregistruotos bendrovės, statistiniai duomenys apie bendrovių įsteigimą, įsteigtų naujų įmonių skaičius, vidaus ir užsienio investicijų didėjimas, įsteigtų naujų įmonių ir (arba) veiklą nutraukusių įmonių sėkmės istorijos; -    skatinamas glaudesnis akademinės bendruomenės ir pramonės bendradarbiavimas; valstybės parama inovacijoms; -    priimti ir veiksmingai įgyvendinti teisės aktai; susiję administraciniai ir organizaciniai pokyčiai: įsteigta Konkurencingumo tarnyba, įkurtas realiu laiku veikiantis Verslo registras; restruktūrizuotas ir sustiprintas nemokumo režimas; -    ženkliai sumažintas bendrovei užregistruoti reikalingas laikas ir sąnaudos; verslo paslaugų rėmimo skaičius ir rūšių įvairovė; -    peržiūrėtos teisinės, politinės ir administracinės nuostatos, padidintas teisinis tikrumas ir investicijų apsauga; veiksmai, kurių imtasi skatinant finansinę įtrauktį (nuosavo kapitalo finansavimas, rizikos kapitalas, neformalūs investuotojai).   
 Terminai 
 Vidutinės trukmės – ilguoju laikotarpiu, kol bus vykdomas veiksmų planas. Trumpuoju laikotarpiu: (bus aptarta su Libanu) inovacijos, verslumas ir Europos ir Viduržemio jūros regiono pramoninio bendradarbiavimo vykdymas. 
 ES intervencija (-os) 
 Tinkama techninė parama siekiant įvykdyti išvardytus palyginamuosius kriterijus, įskaitant verslo aplinkos gerinimą, kokybiškos infrastruktūros gerinimą ir inovacijų bei mikroįmonių ir MVĮ rėmimą.   
I.            Didinti žemės
ūkio produktų gamybą ir pardavimą laikantis
tarptautinių standartų, didinti liberalizaciją,
konkurenciją ir plėtoti kaimo ekonomiką
 Lyginamieji kriterijai || Rodikliai 
 -    Ilgalaikės nacionalinės strateginės žemės ūkio, žvejybos ir kaimo vietovių programos, orientuotos į skurdžius gyventojus ir darbo vietų kūrimą, suformulavimas, ja siekiama diversifikuoti kaimo veiklą ir sukurti daugiau galimybių įsidarbinti; esamų teisės aktų įgyvendinimas ir laikymasis; veiksminga nacionalinė ir vietos administracija ir privačių suinteresuotųjų subjektų įgalinimas; žemės ūkio sektoriaus apžvalgos gerinimas;         -    miškų apsaugos stiprinimas ir miško atkūrimo veikla;         -    kokybiškų produktų gamybos politikos struktūros parengimas, ypač geografinių nuorodų apsaugos ir ekologiškos produkcijos rėmimo srityje; -    investicijos, skirtos maisto saugai ir kokybei pakelti iki tarptautinio lygio; principu „nuo lauko iki stalo“ grindžiamų sanitarinių ir fitosanitarinių standartų vykdymo užtikrinimas ir jų suderinimas su tarptautiniais ir ES standartais;       -    parama stiprinant našią infrastruktūrą; produkcijos ir kaimo ūkių diversifikavimas; vietos lygmens (gamintojų grupių, bendruomenių) pajėgumų didinimas siekiant sukurti naujų darbo vietų; -    ūkininkams skirtos kredito priemonės sukūrimas ir kaimo plėtros iniciatyvų parengimas; -    prekybos procesų gerinimas, įskaitant nukreiptus į užsienio rinkas, be kita ko, gerinant ekologiškų produktų sertifikavimo mechanizmus, įskaitant lygiavertiškumo schemas; -    pažanga liberalizuojant prekybą žemės ūkio produktais, perdirbtais žemės ūkio ir žvejybos produktais vadovaujantis Rabat veiksmų planu, siekiant padidinti eksporto galimybes; pažanga siekiant susitarimo dėl geografinių nuorodų apsaugos. || -          Vyriausybės suformuluota ir patvirtinta strateginė programa skiriant dėmesio kaimo plėtrai; žemės ūkio įmonių atitiktis teisės aktams; reglamentavimo sistemos patobulinimų pobūdis ir mastas; padidinti viešojo administravimo administraciniai gebėjimai; paramą gaunantys privataus sektoriaus suinteresuotieji subjektai (gamintojų asociacijos, propagavimo tarnybos ir pan.), kad taptų savarankiški; žemės naudmenų klasifikavimas laikantis pagrindinio žemės naudojimo plano; sukurtas gamintojų, žemės naudmenų ir užaugintų produktų žemės ūkio registras; ūkininkų įgalinimas naudojantis esamomis Prekybos ir pramonės rūmų struktūromis; -          įgyvendintas nacionalinis miškų atkūrimo planas; visose teritorijose (valstybinėse ir privačiose) esančio miškingo ploto apsauga, atspindėta teisės aktuose, vadovaujantis nacionaliniu žemės naudojimo valdymo planu; atlikti miško atkūrimo darbai; įgyvendinti nacionalinių ir regioninių parkų sukūrimo planai; -          politika, sukurta atsižvelgiant į Libano padėtį;   -          įkurta Maisto saugos tarnyba; padidinti administracijai skiriami ištekliai ir sustiprinti mechanizmai, skirti saugos ir kokybės standartų laikymuisi užtikrinti; sanitariniai ir fitosanitariniai standartai, suderinti su Pasaulio gyvūnų sveikatos organizacija, Codex Alimentarius, Tarptautine augalų apsaugos konvencija ir ES acquis; griežtesni standartai ir atliktas tikrinimas, parengiant duomenis apie (ne)atitiktį standartams; -          statistiniai duomenys apie infrastruktūros gerinimą; duomenys apie produkciją; duomenys apie užimtumą šiame sektoriuje; -          sukurta kredito priemonė; duomenys apie jos veiklą; -          patobulinta prekybos praktika (pakavimo ir ženklinimo standartai, eksporto procedūros); peržiūrėtos ir prireikus sukurtos / pagerintos sertifikavimo procedūros; -          pradėtos derybos dėl tolesnio prekybos liberalizavimo; pradėtos diskusijos dėl susitarimo dėl žemės ūkio produktų ir maisto produktų geografinių nuorodų apsaugos. 
 Terminai 
 Trumpuoju – vidutinės trukmės laikotarpiu. Trumpuoju laikotarpiu: maisto produktų atsekamumo sistema, platinimo kanalų valdymas. 
 ES intervencija (-os) 
 Remiamasi geriausia patirtimi ir parama pagal Europos žemės ūkio ir kaimo plėtros kaimynystės programą (ENPARD); techninė pagalba, institucijų giminiavimasis ir pajėgumų didinimas Žemės ūkio ministerijoje ir susijusiose veterinarijos ir maisto saugos tarnybose, veikiančiose sanitarijos ir fitosanitarijos srityje (teisinių elementų atnaujinimas, administracinė pertvarka, darbuotojų mokymas); parama plėtojant miškų atkūrimo politiką; parama vykdant į aukštesnės pridėtinės vertės produktus orientuotą diversifikaciją ir modernizuojant žemės ūkio įrenginius / infrastruktūrą, įskaitant paramą kokybės užtikrinimui; praktinės patirties pardavimas; parama įgyvendinant ES taisykles sanitarinių ir fitosanitarinių standartų srityje. 
J.           Stiprinti aplinkos
apsaugą ir skatinti spartesnę tvarią regionų
plėtrą didinant decentralizaciją ir suteikiant daugiau galios
savivaldybėms ir vietos institucijoms
 Lyginamieji kriterijai || Rodikliai 
 -    Valstybės paramos teikimas savivaldybėms ir vietos valdžios institucijoms, parama skirta padėti naudotis infrastruktūra, ją valdyti ir prižiūrėti ir teikti svarbiausias savivaldybės lygmens paslaugas siekiant skatinti ekonomikos augimą;       -    savivaldybių institucinės, finansinės ir administracinės autonomijos stiprinimas; sprendimų priėmimo galių perdavimas vietos valdžios institucijoms;   -    naudos, kurią piliečiams teikia savivaldybės, didinimas ir jų dalyvavimo bendruomenėse intensyvinimas plėtojant partnerystę su vietos pilietinės visuomenės organizacijomis, atsižvelgiant į lyčių lygybės užtikrinimo galimybes ir veiksmingumą; -    ilgalaikio tvaraus vystymosi, aplinkos apsaugos ir kovos su klimato kaita (įskaitant pagrindinių tarptautinių teisinių priemonių ratifikavimą) būtinybės pripažinimas; su aplinka ir klimato kaita susijusio planavimo ir politikos formavimo nacionaliniu lygiu gerinimas; sistemingos aplinkos stebėsenos vykdymas ir duomenų skelbimas;   -    intensyvūs veiksmai valymo ir biologinės įvairovės apsaugos srityje, vadovaujantis nacionaliniais planais ir dalyvaujant regioniniuose planuose ir ES iniciatyvose. || -    Valstybės paramos dydis ir forma; racionalizuoti vietos valdžios institucijas pasiekiantys ir iš jų išeinantys finansiniai srautai (įskaitant su telekomunikacijomis susijusias įplaukas ir nepriklausomo savivaldybių fondo atgaivinimą); aktyvuotas mechanizmas, veiksmingai ir skaidriai suteikiantis vietos valdžios institucijoms galimybę pasinaudoti plėtros fondais; sustiprinti atitinkami administraciniai gebėjimai Vidaus reikalų ministerijoje ir savivaldybėse; -    priimta vietos valdžios institucijų įgalinimo programa; taikomos teisinės / reglamentavimo priemonės valdžios institucijoms stiprinti; priimtų vietos žemės naudojimo planų skaičius; atnaujinti įstatymai, reglamentuojantys vietos lygmens įplaukas ir mokesčius; -    duomenys apie suteiktų paslaugų kokybę / mastą ir veiksmingumą; sukurta partnerystė su vietos pilietinės visuomenės organizacijomis, geriausios praktikos taikymo įvertinti rezultatai;   -    į vyriausybės ir vietos valdžios institucijų politiką ir veiksmus integruotas tvarus vystymasis; ratifikuotos konvencijos (CITES, MARPOL VI priedas, Barselonos konvencijos protokolai, ypač Protokolas dėl integruoto pakrantės zonos tvarkymo ir Jūros protokolas); administracinis reorganizavimas siekiant sudaryti sąlygas su aplinka susijusiam nacionalinio lygmens koordinavimui ir planavimui; apibrėžti nacionaliniai aplinkos rodikliai; priemonės, kurių imtasi kovojant su klimato kaita, ir įkurtas nacionalinis aplinkos stebėjimo tinklas; toliau stebima didelių miestų oro kokybė; -    pradėtas dalyvavimas Viduržemio jūros regionui skirtoje teršalų valymo iniciatyvoje pagal programą „Horizontas 2020“ ir strateginėje veiksmų programoje dėl taršos dėl sausumoje vykdomos veiklos, vadovaujantis nacionaliniu veiksmų planu; įvykdyti konkretūs Viduržemio jūros valymo veiksmai (įskaitant regioninius planus); įgyvendinta nacionalinė biologinės įvairovės strategija ir veiksmų planas ir pradėtas dalyvavimas Barselonos konvencijos strateginėje veiksmų programoje dėl biologinės įvairovės išsaugojimo. 
 Terminai 
 Trumpasis arba vidutinės trukmės laikotarpis, kol bus vykdomas veiksmų planas Trumpuoju laikotarpiu: pažanga formuluojant savivaldybių įgalinimo sąvoką; aplinkos planavimas ir nacionalinio lygmens koordinavimas; CITES konvencijos ratifikavimas. 
 ES intervencija (-os) 
 Pajėgumų didinimas nacionaliniu lygmeniu siekiant palengvinti reformų įgyvendinimą, kad būtų plėtojama veiksminga decentralizavimo politika ir gerinami santykiai su vietos valdžios institucijomis; pajėgumų didinimas vietos lygmeniu siekiant padidinti vietos valdžios institucijų techninius, administracinius ir finansinius gebėjimus, ypač norinti parengti ir įgyvendinti vietos lygmens plėtros planus ir projektus; finansinė parama vietos iniciatyvoms ir projektams, kuriais siekiama gerinti paslaugų teikimą, įplaukų surinkimą ir vietos lygmens valdymo gebėjimus; skiriamas finansavimas tyrimams, kuriais siekiama sukurti specialią patikimą priemonę, skirtą savivaldybių infrastruktūrai finansuoti; partnerystės tarp valstybinio sektoriaus ir pilietinės visuomenės, privataus sektoriaus, akademinės bendruomenės ir žiniasklaidos skatinimas siekiant įgyvendinti bandomuosius taršos mažinimo ir kitų sričių projektus; parama rengiant ir įgyvendinant nacionalinę tvaraus vystymosi strategiją; pajėgumų didinimas klimato kaitos ir aplinkos apsaugos vadybos srityje. 
K.          Įgyvendinti
nacionalinę švietimo strategiją, gerinti techninį ir
profesinį mokymą
 Lyginamieji kriterijai || Rodikliai 
 -  Viešojo ikimokyklinio ir pradinio ugdymo gerinimas; mokyklos lankymo rodiklių ir mokinių pasiekimų didinimas; švietimo pilietybės ir socialinės sanglaudos tikslu elementų mokymo programose stiprinimas; biudžetinės ir organizacinės mokyklų nepriklausomybės didinimas;   -  parama savanoriškam Libano aukštojo mokslo sistemos suderinimui su Bolonijos proceso principais;     -  naujos techninio ir profesinio mokymo strategijos plėtotė ir priėmimas laikantis Turino proceso principų; įgūdžių vystymo ir darbo rinkos poreikių ryšio stiprinimas kuriant integruotas programas, kuriose dalyvautų viešasis, privatusis ir pilietinis sektoriai;     -  institucinių gebėjimų stiprinimas ir reikiamų mechanizmų ir priemonių plėtotė;     -  visų lygių mokymo kokybės stiprinimas atsižvelgiant į žinių ekonomikos reikalavimus; kokybės užtikrinimo procedūrų nustatymas pagal Bolonijos proceso principus;     -  profesinės kvalifikacijos pripažinimo tikslu nacionalinės kvalifikacijų sistemos (NKS) ir ankstesnio mokymosi ir patirties pripažinimo sistemos sukūrimas; mokymo programų reforma.   || -   Mokyklą lankančių mokinių ir jų pasiekimų lygis; peržiūrėtas mokytojų mokymas; sukurta aktyvaus mokymosi metodologija ir taisomasis mokymasis; įgyvendinta pradinio ugdymo veiksmingumo matavimo sistema; įkurti mokyklų komitetai ir tėvų tarybos; pataisyti mokymo planai; padidinta mokyklų autonomija;   -  sukurta 3 ciklų sistema, taikoma kreditų sistema, sustiprintas kokybės užtikrinimas, socialinė dimensija ir studentų dalyvavimas, sukurta kvalifikacijų sistema, pagerintas judumas, sukurtos pripažinimo ir lygiavertiškumo nustatymo priemonės; -  sukurta ir priimta pataisyta techninio ir profesinio mokymo programa; sukurtas kvalifikacijų tinklas; reguliariai analizuojami darbo rinkos poreikiai; sukurta informacijos sistema; užbaigta karjeros schema; sustiprinti švietimo ir verslo bendruomenių bendradarbiavimo ryšiai; įtraukta pilietinė visuomenė ir socialiniai partneriai; bendradarbiavimas su kitomis ministerijomis dėl nacionalinės profesinės kvalifikacijos pripažinimo sistemos; -  atnaujinti ir papildyti ministerijos tarnautojų pareigybių aprašymai; atnaujinti esami padaliniai, sukurti nauji padaliniai ir patobulinta ministerijos struktūra; sukurti stebėjimo ir planavimo skyriai ir priemonės; didesnis IT naudojimas; įgyvendinta studentų informacijos sistema; -  sukurta ir visais lygiais įtvirtinta švietimo vertinimo sistema; priimti švietimo kokybės rodikliai ir sukurta aukštojo mokslo kokybės užtikrinimo nacionalinė institucija (priimti ir įgyvendinti reikiami teisės aktai); sukurta žemesnių lygių švietimo kokybės kontrolės sistema; -  pagal mokymosi rezultatus apibrėžtos ir nacionalinės reguliavimo institucijos akredituotos profesinės kvalifikacijos; sukurta NKS ir papildyta nuorodomis į tas apibrėžtis; profesinio mokymo kvalifikacijos pripažinimo, peržiūrėto pagal NKS, nacionalinis registras, kvalifikacijų, nustatytų pagal atitinkamus dokumentus, patikrinimo sistema; sukurta tinkama IT sistema; atlikta pasenusių mokymo planų reforma, kad jie būtų grindžiami kompetencijomis, išaiškintas institucijų vaidmuo; parama kuriant sąsajas su darbo rinkos poreikiais. 
 Tvarkaraštis 
 Vidutinės arba ilgalaikės trukmės laikotarpis, kol bus vykdomas veiksmų planas. Trumpuoju laikotarpiu: techninio ir profesinio mokymo strategijos priėmimas; pradėti nustatyti švietimo kokybės rodikliai ir pradėta kurti aukštojo mokslo kokybės užtikrinimo nacionalinė institucija.   
 ES intervencija (-os) 
 Pajėgumų stiprinimas, siekiant įsteigti aukštojo mokslo kokybės užtikrinimo agentūrą; programos „Tempus“ naudojimas siekiant paremti aukštojo mokslo sistemos reorganizavimą; parama techninio ir profesinio mokymo strategijai; judumo pagal programas „Erasmus Mundus“ ir „Marie Curie veiksmai“ didinimas; parama Libano universitetams dalyvauti programoje „Jean Monnet“; parama partnerystei su pilietine visuomene ir privačiuoju sektoriumi bendrojo lavinimo ir profesinio mokymo srityse; pagalba techninių ir profesinių programų klausimais; parama formuojant įrodymais pagrįstą politiką; tolesnis programų „Mokyklą lankančiųjų skaičiaus ir jų pasiekimų didinimas“ ir „Pilietybė švietime“ įgyvendinimas ir profesinio mokymo suderinimo su darbo rinkos poreikiais gerinimas. 
L.           Gerinti teikiamas
socialinės apsaugos ir sveikatos priežiūros paslaugas
 Lyginamieji kriterijai || Rodikliai 
 -  Galimybė visoms visuomenės grupėms gauti prieinamą ir aukštos kokybės sveikatos priežiūrą; -  sveikatos priežiūros sistemos reforma, pagrįsta skirtingų sveikatos priežiūros draudimo modelių tyrimu; -  socialinė apsauga, įskaitant sveikatos priežiūrą ir pensiją, taip pat ir privačiojo sektoriaus darbuotojams; -  dalyvavimas atitinkamose ES / tarptautinėse programose. || -  Peržiūrėtos ligoninių sutartys, kad būtų pagerintos viešųjų ligoninių teikiamos paslaugos; -  nustatytas ir įgyvendintas pirminės sveikatos priežiūros paketas; -  priimtos naujos taisyklės, kuriomis nustatomos labiau integruotos sveikatos priežiūros ir pensijų sistemos; -  tolesnis dalyvavimas užkrečiamųjų ligų tinkle „Episouth“ (pabaiga – 2013 m.). 
 Tvarkaraštis 
 Vidutinės arba ilgalaikės trukmės laikotarpis, kol bus vykdomas veiksmų planas. 
 ES intervencija (-os) 
 Techninė parama peržiūrint visų sričių Libano darbo ir socialinės apsaugos politiką pagal Europos Sąjungos geriausią praktiką. Parama Nacionalinio socialinio draudimo fondo ir Nacionalinės darbo biržos reformai ir Darbo reikalų ministerijos pajėgumų stiprinimui. 
M.         Įgyvendinti energetikos
strategiją, kuria siekiama platesniu mastu tiekti elektrą,
pradėti struktūrinę reformą, skatinti vartoti
atsinaujinančią energiją ir mažo anglies dioksido kiekio
technologijomis gaminamą energiją ir skatinti efektyviai vartoti
energiją
 Lyginamieji kriterijai || Rodikliai 
 -  Pradėtas dabartinių nenumatytų atvejų planų dėl energijos ir elektros tiekimo įgyvendinimas, kartu užtikrinant reikiamą finansavimą; teisinės ir reguliavimo sistemos stiprinimas; energetikos reguliavimo institucijos įsteigimas; -  poveikio biudžetui analizė ir elektros energijos sektoriaus ateities planavimas; sektoriaus restruktūrizavimas siekiant efektyviau vartoti energiją, išplėsti elektros energijos tiekimą (sumažinti nutrūkusio tiekimo atvejų skaičių) ir prieinamumą visiems;       -  fizinės infrastruktūros pastatymas, tinkama priežiūra ir atnaujinimas; -  pradėtas efektyvaus energijos vartojimo ir atsinaujinančiosios energijos planų įgyvendinimas visuose sektoriuose, įskaitant projektus, kuriais siekiama naudoti atsinaujinančiosios ir mažo anglies dioksido kiekio technologijomis gaminamos energijos šaltinius su tikslu, kad 12 proc. visų elektros energijos poreikių būtų patenkinti iš atsinaujinančiosios energijos šaltinių (kaip numatyta 2010 m. elektros energijos plane). || -  Pradėti vykdyti / įgyvendinti esami planai; priimti trūkstami teisės aktai; pasiūlyta įsteigti specializuotą reguliavimo instituciją ir ji vėliau įsteigta;   -  sektoriaus finansavimo pakeitimai siekiant sumažinti naštą valstybės biudžetui; pagerinti finansiniai metodai (mokesčių rinkimas; baudos už pavėluotus mokėjimus; pasiūlos / paklausos apskaičiavimas); pažabotas neteisėtas vartojimas; restruktūrizuota įmonė „Électricité du Liban“; padaryta pažanga ją korporatizuojant; -  išaugęs pagaminamos elektros energijos kiekis; elektros energijos tiekimo duomenys, įskaitant duomenis apie nutrūkusio tiekimo atvejus, ir jos prieinamumas visame Libane; -  pataisyta arba atnaujinta fizinė infrastruktūra; pagerintos infrastruktūros sričių skaičius; -  visi sektoriai supažindinti su atsinaujinančiosios energijos ir efektyvaus energijos vartojimo tikslais; priimtos priemonės, kuriomis siekiama efektyvesnio energijos vartojimo ir plėtojami atsinaujinančiosios ir mažo anglies dioksido kiekio technologijomis gaminamos energijos šaltiniai, kartu ir tam, kad būtų sustiprinti pradėti ir vykdomi mažataršiai atsparumo klimato kaitai vystymo projektai; -  vykdant Nacionalinį efektyvaus energijos vartojimo ir atsinaujinančiosios energijos veiksmą (NEEREA) užtikrintos svarbios investicijos; šių investicijų apimtis; NEEREA pertvarkytas į tvarų mechanizmą. 
 Tvarkaraštis 
 Vidutinės trukmės laikotarpis, kol bus vykdomas veiksmų planas. Trumpuoju laikotarpiu: (bus aptarta su Libanu) 
 ES intervencija (-os) 
 Parama stiprinant reguliavimo sistemą, būsimos reguliavimo institucijos galimų pajėgumų stiprinimas; techninė ir investicijų parama efektyvaus energijos vartojimo ir atsinaujinančiosios energijos projektams; parama stiprinant regioninį bendradarbiavimą gamtinių dujų, elektros energijos, energijos rinkos, efektyvaus energijos vartojimo ir kt. srityse. 
Priedas
ES ir Libano veiksmų planas. Papildomi
tikslai
Apžvalga
1. Politinė reforma ir dialogas...................................................................................................... 25
2. Teisingumo, laisvės ir saugumo srities
reforma ir šios srities bendradarbiavimas......................... 27
3. Ekonomikos ir socialinė reforma, tvarus
vystymasis.................................................................. 28
3.1. Ekonomikos ir finansų reforma............................................................................................. 28
3.2........ Socialiniai ir migracijos klausimai,
tvarus nacionalinis ir regioninis socialinis ir ekonominis vystymasis      29
4. Su prekyba susiję klausimai, rinkos ir
reguliavimo reforma........................................................ 31
4.1. Pramonė, prekyba ir paslaugos............................................................................................. 31
4.2. Rinka, konkurencija ir verslo aplinka.................................................................................... 32
4.3. Muitai ir mokesčiai............................................................................................................... 33
5. Švietimas ir
moksliniai tyrimai, informacinė visuomenė, pilietinė
visuomenė ir kultūra.................. 33
5.1. Švietimas, mokslas ir technologijos,
moksliniai tyrimai ir technologinė plėtra, inovacijos ir
informacinė visuomenė      34
5.2. Jaunimas ir sportas, pilietinė
visuomenė, kultūra ir žmonių tarpusavio ryšiai............................. 36
6. Žemės ūkis ir žuvininkystė....................................................................................................... 37
7. Transportas, energetika ir aplinka............................................................................................ 37
7.1. Transportas......................................................................................................................... 37
7.2. Energetika........................................................................................................................... 39
7.3. Aplinka, įskaitant klimato kaitą............................................................................................. 39
Sektoriai
1. Politinė reforma ir dialogas
Šio sektoriaus klausimus pirmiausia
sprendžianti bendra ES ir Libano institucija:
·              
Žmogaus teisių, demokratijos ir valdymo
pakomitetis
Šio sektoriaus prioritetai, kaip
apibrėžta pagrindinėje veiksmų plano dalyje:
·                        
reformuoti rinkimus, kad būtų laikomasi
tarptautinių standartų, ir padidinti Libano Parlamento
veiksmingumą;
·                        
puoselėti žmogaus teises ir apsaugoti
pažeidžiamų asmenų grupes, įskaitant palestiniečius
pabėgėlius, teisės aktų ir kitų tinkamų
priemonių pagalba ir vykdant tikslinius veiksmus;
·                        
pagerinti viešojo administravimo veiksmingumą,
gerą valdymą ir skaidrumą.
Papildomi tikslai
a) Libano ir ES
partnerystės stiprinimas palaikant reguliarų politinį
dialogą, vykdant mainus įvairiais būdais ir įvairiuose
forumuose ir drauge siekiant bendrų politinių tikslų. Tai
visų pirma apima:
–                        
reguliarias įvairių lygių dvišales
diskusijas siekiant užtikrinti veiksmingą ES ir Libano asociacijos
susitarimo ir Europos kaimynystės politikos įgyvendinimą Libane;
–                        
sustiprintą bendradarbiavimą užsienio ir
saugumo politikos srityje;
–                        
dialogą ir bendradarbiavimą regionų
klausimais, siekiant užkirsti kelią konfliktams, valdyti krizes ir
spręsti bendras grėsmes saugumui. Bendras įsipareigojimas
tęsti Artimųjų Rytų taikos procesą, kad
būtų užtikrinta tikra ir tvari taika Artimuosiuose Rytuose pagal
tarptautinės teisės normas ir atitinkamas JT rezoliucijas, Madrido
principus, atsižvelgiant į principą „teritorija už taiką“,
veiksmų planą, šalių anksčiau pasiektus susitarimus ir
2002 m. Beirute priimtą Arabų taikos iniciatyvą;
–                        
bendradarbiavimą daugiašalėse
institucijose, be kita ko, siekiant prisidėti prie JT pastangų
rasti taikų regioninių konfliktų sprendimą. Visų pirma
tolesnis įsipareigojimas UNIFIL ir bendradarbiavimas su jomis, kad
būtų išsaugota taika Pietų Libane;
–                        
bendradarbiavimą veiksmingai įgyvendinant
reikiamas JT rezoliucijas ir kitus tarptautinius įsipareigojimus,
įskaitant susijusius su Specialiuoju tribunolu Libanui;
–                        
prisijungimą prie Tarptautinio baudžiamojo
teismo Romos statuto ir jam įgyvendinti būtinų teisės
aktų pakeitimų priėmimą;
–                        
tolesnį pradėto Europos Parlamento ir
Libano parlamento dialogo palaikymą.
b) Demokratijos ir teisinės
valstybės stiprinimas vykdant struktūrines
reformas, stiprinant viešąsias institucijas ir gerinant valdymą, kaip
nurodyta veiksmų plano prioritetuose.
c) Be
prioritetinių tikslų, tolesnis žmogaus teisių ir
pagrindinių laisvių apsaugos sistemos stiprinimas, visų
pirma atliekant tokius veiksmus:
–                        
veiksmingo tarptautinių
įsipareigojimų vykdymo gerbiant žmogaus teises ir pagrindines
laisves užtikrinimas;
–                        
de facto moratoriumo
dėl mirties bausmės siekimas; dalyvavimas dialoge dėl mirties
bausmės panaikinimo, įskaitant griežtą Tarptautinio
pilietinių ir politinių teisių pakto Antrojo fakultatyvinio
protokolo laikymąsi;
–                        
žodžio laisvės ir
nepriklausomos žiniasklaidos užtikrinimo priemonių taikymas;
–                        
susirinkimų ir asociacijų laisvės apsauga ir ją reguliuojančios teisinės sistemos ir
procedūrų konsolidavimas, visų pirma TDO konvencijos Nr. 87
dėl asociacijų laisvės ir teisės jungtis į organizacijas
gynimo ratifikavimas ir įgyvendinimas;
–                        
svarstymų dėl pasaulietinio asmens
statuso įstatymo spartinimas, kad pilietinės teisės ir pareigos
būtų suteiktos visiems Libano piliečiams, nepaisant jų
religijos;
–                        
užtikrinimas, kad dėl jokių
priežasčių nebūtų diskriminuojama įstatymais ir
praktiškai, įskaitant diskriminacijos dėl seksualinės
orientacijos prevenciją;
–                        
švietimo žmogaus teisių klausimais visais švietimo lygmenimis plėtra ir įtraukimas
į mokyklų programas;
–                        
reguliarios konsultacijos politikos klausimais su
atitinkamais pilietinės visuomenės veikėjais.
d) Pilietinė taika ir susitaikymas, kad būtų panaikintos pagrindinės galimo nestabilumo
priežastys, remiant:
–                        
įtraukų ir nuolatinį Libano
bendruomenių ir jų atstovų dialogą, be kita ko,
atnaujinant nacionalinį dialogą, religinių vadovų
dialogą ir kitas galimas programas;
–                        
pilietinės visuomenės iniciatyvas, kuriomis siekiama stiprinti dialogą tokiomis esminėmis
temomis kaip Libano naujasis istorinis palikimas, socialinė sanglauda ir
bendros vertybės;
–                        
reformų įvairiuose sektoriuose
rengimą ir įgyvendinimą taip, kad jos padėtų įveikti
visuomenės susiskaidymą siekiant bendros svarbos tikslų;
–                        
prievartinio dingimo klausimo
sprendimą, ratifikuojant ir įgyvendinant Konvenciją dėl
visų asmenų apsaugos nuo prievartinio dingimo ir įsteigiant
nepriklausomą nacionalinę komisiją, kuri parengtų
dingusių asmenų ir prievartinio dingimo klausimams skirtus
teisės aktus.
e) Masinio
naikinimo ginklų (MNG) ir jų siuntimo į taikinį
priemonių platinimo prevencija ir kova su įprastų ginklų
ir šaudmenų kaupimu ir plitimu, taip pat geresnis veiksmų
koordinavimas ir didesnio masto bendradarbiavimas šioje srityje,
didžiausią dėmesį skiriant:
–                        
JTST rezoliucijos Nr. 1540/04 ir kitų tarptautinių
įsipareigojimų įgyvendinimui; veiksmingoms priemonėms,
siekiant prisijungti prie kitų tarptautinių priemonių, visų
pirma 1997 m. Otavos konvencijos dėl priešpėstinių
minų naudojimo, kaupimo, gamybos ir perdavimo uždraudimo ir dėl
jų sunaikinimo; paramai, skirtai prekybos ginklais sutarčiai, kuria
nustatomi aukšti teisėtos prekybos įprastais ginklais reguliavimo
standartai, parengti ir įgyvendinti;
–                        
medžiagų, susijusių su MNG ir jų
siuntimo į taikinį priemonėmis (įskaitant balistines
raketas), įskaitant dvejopo naudojimo prekes ir technologijas, eksporto ir
tranzito veiksmingų nacionalinės kontrolės sistemų
kūrimui; veiksmingų sankcijų už pažeidimus nustatymui;
–                        
neteisėtos prekybos masinio naikinimo ginklais, jų siuntimo į taikinį
priemonėmis ir susijusiomis medžiagomis, įskaitant šaulių
ginklus, prevencijai ir kovai su ja, visų pirma pagal JT veiksmų
programą dėl neteisėtos prekybos šaulių ir lengvaisiais
ginklais visų aspektų prevencijos, kovos su ja ir jos panaikinimo;
–                        
skatinimui sukurti abiejų pusių
veiksmingai kontroliuojamą Artimųjų Rytų zoną be masinio
naikinimo ginklų ir jų siuntimo į taikinį
priemonių; paramai būsimoms šios srities ES iniciatyvoms ir
dalyvavimui jose;
–                        
Libano teisės aktų pakeitimui pagal ES
bendrąją poziciją dėl įprastinių ginklų
eksporto.
2. Teisingumo, laisvės ir saugumo
srities reforma ir šios srities bendradarbiavimas
Šio sektoriaus klausimus pirmiausia
sprendžianti bendra ES ir Libano institucija:
·              
Teisingumo, laisvės ir saugumo pakomitetis
Šio sektoriaus prioritetai, kaip
apibrėžta pagrindinėje veiksmų plano dalyje:
·                        
reformuoti teisingumo sistemą (įskaitant
kalėjimų sektorių), kad teisminės institucijos veiktų
veiksmingiau ir būtų nepriklausomos;
·                        
gerinti saugumo sektoriaus administravimą ir
teisėsaugą, naudojant bendradarbiavimo, atskaitomybės ir
priežiūros priemones;
·                        
užtikrinti pažangesnį integruotą
sienų valdymą.
Papildomi tikslai
a) Kova su narkotikais ir piktnaudžiavimu
jais vykdant visapusišką nacionalinę
politiką, kuri apimtų narkotikų gamybos (įskaitant
narkotikų prekursorių naudojimą) kriminalizavimą ir
prevenciją, pasėlių naikinimą, piktnaudžiavimo narkotikais
ir priklausomybės nuo jų prevenciją, visuomenės
informavimą, gydymą ir reabilitaciją. Šiuo tikslu reikia:
–                        
koordinuoti nacionaliniu lygmeniu, t. y. sukurti tarpžinybinį komitetą, kuris
formuotų politiką ir prižiūrėtų jos
įgyvendinimą;
–                        
stiprinti piktnaudžiavimo narkotikais prevenciją
ir gydymą socialiniu lygiu ir medicininėmis priemonėmis;
–                        
bendradarbiauti ir keistis
informacija tarptautiniu lygiu dėl visų visapusiškos kovos su
narkotikais politikos aspektų, taip pat dėl atitinkamų JT
konvencijų įgyvendinimo (visų pirma 1988 m. JT konvencijos
dėl kovos su neteisėta narkotinių priemonių ir
psichotropinių medžiagų apyvarta).
b) Kova su organizuotu nusikalstamumu,
visų pirma prekyba žmonėmis, neteisėta šaunamųjų
ginklų gamyba ir kontrabanda, taip pat elektroniniais nusikaltimais (įskaitant vaikų pornografiją). Šiuo tikslu reikia:
–                        
įgyvendinti tarptautinę teisę
(visų pirma 2000 m. JT konvenciją prieš tarptautinį
organizuotą nusikalstamumą ir jos protokolus);
–                        
didinti nacionalinius gebėjimus pagal
tarptautinius standartus ir taisykles, įskaitant prekybos žmonėmis
aukų apsaugą ir pagalbą joms (teisinę ir socialinę
pagalbą, psichologinę reintegracijai skirtą paramą),
ypač moterims ir vaikams;
–                        
plėtoti policijos, sienų apsaugos, muitinės
ir teisminių procedūrų srityje veikiančių
teisėsaugos institucijų regioninį ir tarptautinį
bendradarbiavimą, taip pat Libano ir ES valstybių narių
bendradarbiavimą, kuriuo būtų siekiama: keistis patirtimi
dėl geriausios praktikos, mokymo, modelių ir veikimo būdų,
stiprinti konkretų bendradarbiavimą prekybos žmonėmis klausimais
su kilmės ir tranzito šalimis, taip pat teisminį
bendradarbiavimą vykdant liudytojų apsaugos ir pagalbos jiems
programas.
c) Tolesnė kova su pinigų plovimu laikantis Finansinių veiksmų darbo grupės
nustatytų standartų, teisėtais kanalais keičiantis
informacija, stiprinant bendradarbiavimą ir paramą, visų pirma
siekiant:
–                        
keistis naujausia informacija apie kovos su
pinigų plovimu sistemas;
–                        
stiprinti finansinės informacijos sistemas,
visų pirma stebėti grynųjų pinigų judėjimą
ir elektroninius pervedimus į užsienį;
–                        
palaikyti intensyvų teisėsaugos
institucijų Libane ir Libano bei tarptautinių organizacijų
(MENAFATF) bendradarbiavimą, taip pat bendradarbiavimą su
atitinkamomis ES valstybių narių įstaigomis.
d) Kova su terorizmu pagal atitinkamas JT rezoliucijas ir konvencijas, visapusiškai
gerbiant žmogaus teises pagal JT rekomendacijas, įgyvendinant Europos ir
Viduržemio jūros regiono šalių kovos su terorizmu elgesio
kodeksą ir stiprinant Libano ir ES bendradarbiavimą šiose srityse:
–                        
kova su terorizmo finansavimu pagal
Finansinių veiksmų darbo grupės (FATF) rekomendacijose
nustatytus standartus ir juos įgyvendinant;
–                        
Libano ir ES valstybių narių kovos su
terorizmu ir teisėsaugos įstaigų bendradarbiavimas,
visų pirma siekiant dalytis informacija apie teroristines grupes ir
jų paramos tinklus;
–                        
informacijos apie kovos su terorizmu priemones
ir metodus mainai, įskaitant technines sritis ir mokymus, ir
keitimasis terorizmo prevencijos patirtimi, siekiant stiprinti nacionalinius
gebėjimus;
–                        
kova su interneto naudojimu teroristiniais
tikslais;
–                        
teisminis bendradarbiavimas kovos su terorizmu tikslu;
–                        
visų dar neįgyvendintų
susijusių JTST rezoliucijų įgyvendinimas ir visų
susijusių JT konvencijų pasirašymas, ratifikavimas ir visapusiškas
įgyvendinimas;
–                        
atkaklios pastangos priimti visapusišką JT
konvenciją dėl kovos su terorizmu.
e) Teisminis bendradarbiavimas civilinėse ir baudžiamosiose bylose:
–                        
keičiantis informacija apie reikiamų tarptautinių
konvencijų ratifikavimą ir įgyvendinimą;
–                        
plėtojant Libano ir ES valstybių
narių teismų bendradarbiavimą, visų pirma šeimos
teisės srityje;
–                        
skatinant konkrečius šeimos konfliktų
sprendimus, siekiant užkirsti kelią konfliktams dėl globos
teisių, lankymo teisių ir mišrių porų vaikų grobimo ir
tuos konfliktus spręsti, be kita ko, pasitelkiant tarpininkavimą,
praktinį teisminį bendradarbiavimą ir teisminį mokymą.
3. Ekonomikos ir socialinė reforma,
tvarus vystymasis
3.1. Ekonomikos ir finansų
reforma
Šio subsektoriaus klausimus pirmiausia
sprendžianti bendra ES ir Libano institucija:
·              
Ekonomikos ir finansų pakomitetis
Šiam subsektoriui pirmiausia taikomas
prioritetas, kaip apibrėžta pagrindinėje veiksmų plano dalyje:
·                        
pagerinti valstybės finansų valdymą
ir veiksmingai paskirstyti valstybės išteklius.
Papildomi tikslai 
a) Makroekonominio ir finansinio stabilumo
užtikrinimas per fiskalinę politiką, kuria siekiama konsolidacijos,
deficito mažinimo ir skolos tvarumo, taip pat fiskalinės drausmės įgyvendinimo etape, todėl reikia:
–                        
parengti skolos mažinimo ilgalaikę
strategiją;
–                        
sustiprinti skolų valdymo
įstaigas, visų pirma atsakingą Finansų ministerijos
padalinį, joms suteikiant reikiamus išteklius ir pagerinant jų
veiksmingo veikimo sąlygas;
–                        
spręsti konkrečius klausimus (pvz., kvazifiskalinis
deficitas ir neapibrėžtieji įsipareigojimai, siekiant skatinti
tvarius viešuosius finansus);
–                        
užtikrinti visapusišką, teisės aktais
nustatytą ir de facto centrinio banko nepriklausomybę;
–                        
ateityje tinkamu metu atlikti nepagrindinio
centrinio banko turto pervedimą.
b) Vieša vidaus finansų kontrolė (papildant prioritetinį tikslą dėl viešųjų
finansų valdymo gerinimo), kuria visų pirma siekiama:
–                        
sukurti viešosios vidaus finansų
kontrolės sistemos planą (vadovų atskaitomybė ir
decentralizuotas vidaus auditas), įskaitant teisės aktų sistemos
stiprinimą;
–                        
laipsniško suderinimo su tarptautiniu lygiu
suderintais standartais (IFAC, IIA ir INTOSAI), taip pat su ES geriausia
praktika dėl viešųjų pajamų, išlaidų, turto ir
įsipareigojimų kontrolės ir audito;
–                        
visose biudžeto įstaigose sukurti vidaus
audito skyrius, įskaitant visų pirma centrinį audito
koordinavimo skyrių Finansų ministerijoje;
–                        
vykdyti ir skelbti reguliarius auditus,
visų pirma Vystymosi ir plėtros tarybos, Nacionalinio socialinio
draudimo fondo ir Savivaldybių vystymo fondo auditus.
c) Pažanga
siekiant visapusiškai veikiančios rinkos ekonomikos, visų
pirma:
–                        
visapusiškai skaidrus valstybės
dominuojamų sektorių, visų pirma komunalinių paslaugų
sektorių, privatizavimas arba korporatizavimas;
–                        
investicijoms palankios aplinkos, įskaitant tinkamą užsienio investicijų apsaugą,
sukūrimas;
–                        
Finansų rinkų įstatymo (Nr. 161/2011) įgyvendinimas, taip pat Libano techninės
paramos poreikių nustatymas, siekiant įsteigti finansų
rinkų instituciją ir ją parengti visapusiškai veikti.
3.2.        Socialiniai ir migracijos
klausimai, tvarus nacionalinio ir regioninio lygmenų socialinis ir
ekonominis vystymasis
Šio subsektoriaus klausimus pirmiausia
sprendžianti bendra ES ir Libano institucija:
·              
Socialinių ir migracijos klausimų
pakomitetis
Šio subsektoriaus prioritetai, kaip
apibrėžta pagrindinėje veiksmų plano dalyje:
·                        
remti veiksmingą didesnės galios
suteikimą savivaldybėms ir vietos institucijoms, siekiant
didesnės decentralizacijos ir tvaraus regionų socialinio ir
ekonominio vystymosi;
·                        
gerinti teikiamas socialinės apsaugos ir
sveikatos priežiūros paslaugas.
Papildomi tikslai
a) Bendradarbiavimas migracijos ir
susijusiais klausimais pasitelkiant sustiprintą
dialogą, informacijos mainus ir (arba) priimant konkrečias priemones:
–                        
teisėtos migracijos valdymas, įskaitant priėmimo politiką ir buvimą,
suvestinius duomenis apie įgūdžius, įdarbinimo galimybes ir
susijusias abiejų pusių procedūras, migrantų
integraciją (įskaitant nediskriminavimą, apsaugą nuo
ksenofobijos), migracijos ir vystymosi ryšį (naudinga diasporų
veikla);
–                        
neteisėtos migracijos prevencija ir
kontrolė, be kita ko, renkant tikslius duomenis
apie jos mastą ir jais dalijantis, stebint migrantų
judėjimą (į Libaną ir ES, taip pat migrantų
tranzitą), bendradarbiaujant su regiono šalimis ir kilmės šalimis,
taikant reikiamą neteisėtų migrantų grąžinimo
politiką, remiant neteisėtos migracijos (įskaitant
migraciją jūra) prevencijos ir kovos su ja priemones ir informuojant apie
prekybos žmonėmis pavojus;
–                        
savų piliečių readmisija,
taip pat galimybė derėtis dėl Libano ir ES bei jos
valstybių narių readmisijos susitarimo dėl, be kita ko,
asmenų be pilietybės ir trečiųjų šalių
piliečių;
–                        
kelionės dokumentų ir vizų saugumas laikantis tarptautinių standartų, įskaitant
biometrines technologijas;
–                        
sąsajos su Europos ir Viduržemio jūros
regiono šalių partneryste ir kitomis migracijos tyrimų
tarptautinėmis iniciatyvomis ir galimybė Libanui dalyvauti
atitinkamose Bendrijos programose;
–                        
dialogas dėl galiojančių ES ir
Libano vizų taisyklių ir procedūrų, kai abi šalys
nutars, kad tai reikalinga ir įmanoma.
b) Be
pagrindinėje veiksmų plano dalyje nustatyto prioritetinio tikslo, visuomenės
sveikata, siekiant ligų prevencijos ir kontrolės, taip pat
didesnio sveikatos saugumo, visų pirma:
–                        
užkrečiamųjų ir
neužkrečiamųjų ligų prevencijos ir kontrolės
skatinimas, be kita ko, dalijantis informacija apie sveikatą ir
visapusiškai bei laiku įgyvendinant tarptautinius sveikatos susitarimus,
visų pirma Tarptautines sveikatos priežiūros taisykles (IHR) ir
Tabako kontrolės pagrindų konvenciją (FCTC);
–                        
gebėjimų nustatyti grėsmes sveikatai
ir į jas reaguoti stiprinimas, visų pirma rengiant mokymus ir
gerinant pasirengimo ir stebėjimo sistemas. 
c) Užimtumo skatinimas kuriant palankią aplinką, kiek tai susiję su
įgūdžių vystymu, vienodomis galimybėmis visiems ir
motyvuojančia socialine politika, visų pirma atliekant tokius
veiksmus:
–                        
visapusiškos Socialinio vystymosi ir užimtumo
strategijos kaip kertinio dokumento rengimas;
–                        
tolesnis socialinis dialogas, įskaitant
dialogą Ekonomikos ir socialinių reikalų taryboje bei
trišalį dialogą, kad būtų gerinamos privačiojo
sektoriaus ir pilietinės visuomenės partnerystės
galimybės, ypatingą dėmesį skiriant profesiniam mokymui;
–                        
moterų ir jaunimo
dalyvavimo darbo rinkoje skatinimas, mažinant patekimo į darbo rinką
kliūtis, sukuriant specialias techninio ir profesinio mokymo programas ir
nustatant rinkos poreikiais grindžiamą metodą jų
įsidarbinimo galimybėms didinti;
–                        
Nacionalinės darbo biržos modernizacija;
–                        
motyvuojanti išmokų politika, kuria
siekiama paskatinti aktyviai ieškoti darbo ir persikvalifikuoti pagal darbo
rinkos poreikius.
d) Socialinio
saugumo tinklų stiprinimas siekiant sumažinti skurdą ir padidinti
valstybinės socialinio draudimo sistemos efektyvumą ir
veiksmingumą, įskaitant tokius veiksmus: 
–                        
visapusiškos Socialinio vystymosi ir užimtumo
strategijos kaip kertinio dokumento rengimas;
–                        
esamų sistemų veiksmingumo,
tikslų ir aprėpties vertinimas ir gerinimas, pvz., vengiant
valstybės subsidijų dubliavimo;
–                        
socialinio draudimo sistemos reforma, laipsniškai pereinant nuo bendrųjų subsidijų iš
biudžeto ir atleidimo nuo mokesčių prie išmokų pagal pajamų
lygį tiems namų ūkiams, kuriems to labiausiai reikia;
–                        
konstruktyvaus socialinio dialogo (trišalio
ir dvišalio) atgaivinimas;
–                        
programos ir iniciatyvos, kuriomis siekiama
stiprinti socialinę įtrauktį ir kovą su
diskriminacija, ypatingą dėmesį skiriant moterims ir izoliuotoms
socialinėms grupėms.
e) Tvarus regionų vystymasis, kuriuo papildomas pagrindinėje veiksmų plano dalyje
nustatytas prioritetinis tikslas, ypatingą dėmesį skiriant
Libano regionų socialinės ir ekonominės sanglaudos stiprinimui,
darbo vietų kūrimui ir tvaraus vystymosi principų skatinimui,
atliekant tokius veiksmus:
–                        
visapusiškos ilgalaikės tvaraus Libano regionų vystymosi programos rengimas;
–                        
ekonominės veiklos plėtimo už didžiojo
Beiruto regiono ribų skatinimas;
–                        
tvaraus vystymosi klausimų įtraukimas
į sektorių politiką ir nesudėtingų
procedūrų, skirtų tvaraus vystymosi klausimams koordinuoti tarp
susijusių sektorių, nustatymas.
4. Su prekyba susiję klausimai,
rinkos ir reguliavimo reforma
4.1. Pramonė, prekyba ir
paslaugos
Šio sektoriaus klausimus pirmiausia
sprendžianti bendra ES ir Libano institucija:
·              
Pramonės, prekybos ir paslaugų
pakomitetis
Šiam sektoriui taikomi prioritetai, kaip
apibrėžta pagrindinėje veiksmų plano dalyje:
·                        
didinti verslo konkurencingumą ir toliau
integruoti prekybą į ES ir tarptautines rinkas, įstoti į
PPO (taip pat taikoma 4.2 subsektoriui);
·                        
gerinti verslo aplinką, ypač
mikroįmonių ir MVĮ, ir sukurti nacionalinės rinkos
sąlygas pagrindiniuose sektoriuose
(taip pat taikoma 4.2 ir 5.1 sektoriams).
Papildomas tikslas
a) Tolesnis dvišalių
ir regioninių prekybos santykių stiprinimas ir priemonių
šiam tikslui pasiekti priėmimas, visų pirma:
–                        
kai Libanas prisijungs prie PPO, būdų,
kaip toliau stiprinti ES ir Libano dvišalius prekybos santykius,
įskaitant santykius prekybos paslaugomis srityje ir su prekyba susijusiose
reguliavimo srityse, bendra paieška;
–                        
prisijungimas prie Agadiro susitarimo ir jo
įgyvendinimas;
–                        
dalyvavimas kitose regioninėse ir
subregioninėse prekybos iniciatyvose, kaip antai Prekybos ir
investicijų palengvinimo mechanizmas, ir glaudesnis sektorių
bendradarbiavimas;
–                        
prekybos santykių su kaimynais
stiprinimas įgyvendinant laisvosios prekybos susitarimus;
–                        
vidaus procedūrų užbaigimas, kad
būtų galima priimti protokolą, kuriuo sukuriamas ginčų
sprendimo mechanizmas prekybos ginčams pagal asociacijos
susitarimą spręsti;
–                        
Libano administracijos gebėjimų naudotis
tarptautinėmis prekybos duomenų dalijimosi ir informavimo sistemomis
stiprinimas. 
4.2. Rinka, konkurencija ir verslo
aplinka
Šio sektoriaus klausimus pirmiausia
sprendžianti bendra ES ir Libano institucija:
·              
Vidaus rinkos pakomitetis
Šiam sektoriui pirmiausia taikomi prioritetai,
kaip apibrėžta pagrindinėje veiksmų plano dalyje:
·                        
gerinti verslo aplinką, ypač
mikroįmonių ir MVĮ, ir sukurti nacionalinės rinkos
sąlygas pagrindiniuose sektoriuose;
·                        
didinti verslo konkurencingumą ir toliau
integruoti prekybą į ES ir tarptautines rinkas, įstoti į
PPO.
Papildomi tikslai
a) Be
prioritetinio tikslo, papildomos verslo aplinkos Libane gerinimo teisėkūros
ir reguliavimo priemonės, visų pirma atliekant tokius veiksmus:
–                        
teisės aktų priėmimas ir jų
vykdymo konkurencijos, techninių reglamentų ir atitikties vertinimo
procedūrų, metrologijos, eksporto skatinimo, pramoninės
nuosavybės teisių, autorių teisių ir susijusių
intelektinės nuosavybės teisių srityse užtikrinimas pagal ES ir
tarptautinius standartus;
–                        
2005 m. vartotojų apsaugos
įstatymo įgyvendinimas ir Nacionalinės vartotojų apsaugos
tarnybos parengimas veikti;
–                        
teisės aktų dėl atviro ir skaidraus
viešojo pirkimo priėmimas;
–                        
teisės aktų dėl viešosios ir
privačiosios partnerystės priėmimas;
–                        
komercinės teisės sistemos gerinimas;
–                        
viešosioms ir privačiosioms bendrovėms
skirtų įmonių valdymo gairių rengimas;
–                        
apskaitos taisyklių pagal tarptautinius ir ES
standartus priėmimas ir kvalifikuoto auditoriaus profesijos
sukūrimas.
b) Konkurencingumo
paslaugų sektoriuje didinimas, visų pirma: 
–                        
paprastinant reguliavimo ir administracinius
reikalavimus; 
–                        
vykdant finansinių paslaugų sektoriaus
(bankų, draudimo ir vertybinių popierių) reguliavimo
reformą, įskaitant veiksmingą ir nepriklausomą
priežiūrą pagal ES ir tarptautinius standartus;
–                        
sukuriant Konkurencingumo observatoriją; 
–                        
remiant suvienodintos paslaugų statistikos
duomenų bazės kūrimą; 
–                        
remiant Paslaugų modernizavimo programos
plėtotę ir įgyvendinimą.
4.3. Muitai ir mokesčiai
Šio sektoriaus klausimus pirmiausia
sprendžianti bendra ES ir Libano institucija:
·              
Muitų ir mokesčių pakomitetis
Tikslai
a) Geresnis muitinės
veikimas, muitų procedūrų paprastinimas ir atnaujinimas:
–                        
tolesnis muitų teisės aktų, kodekso
ir procedūrų derinimas ir paprastinimas pagal Palermo
rekomendacijas, įskaitant tolesnį muitų procedūrų
kompiuterizavimą ir automatizavimą;
–                        
sustiprintas dialogas ir bendradarbiavimas
dėl galiojančių teisės aktų piratinių ir
padirbtų prekių muitinio tikrinimo srityje, taip pat dėl tų
teisės aktų įgyvendinimo ir keitimosi atitinkamais statistiniais
duomenimis;
–                        
ES ir Libano bendradarbiavimo kovojant su
pažeidimais ir sukčiavimu muitų ir susijusiose srityse stiprinimas ir
muitinės etikos politikos priėmimas ir įgyvendinimas
(pagal Muitinių bendradarbiavimo tarybos Arušos deklaraciją);
–                        
tolesnis Libano muitinės bendradarbiavimo
su kitomis pasienyje dirbančiomis įstaigomis stiprinimas
pasitelkiant integruoto sienų valdymo sistemą;
–                        
parama priemonių plėtotei, kiek tai
susiję su rizika pagrįstu muitiniu tikrinimu, užtikrinant
importuojamų, eksportuojamų ar tranzitu vežamų prekių
saugumą ir apsaugą;
–                        
užtikrinimas, kad muitinės administracija
turėtų pakankamas vidaus ar išorės ekspertines žinias,
visų pirma laboratorijų pajėgumus.
b) Patobulinimai mokesčių
srityje:
–                        
tolesnis mokesčių administravimo
struktūrų ir procedūrų modernizavimas ir paprastinimas;
–                        
tolesnis dialogas siekiant paskatinti laikytis Verslo
apmokestinimo elgesio kodekso principų;
–                        
tolesnės pastangos sukurti Libano ir ES
valstybių narių dvišalių susitarimų dėl dvigubo
apmokestinimo išvengimo tinklą, įskaitant skaidrumo didinimą
ir informacijos mainus pagal tarptautinius standartus. 
5. Švietimas ir moksliniai tyrimai,
informacinė visuomenė, pilietinė visuomenė ir kultūra
Šio sektoriaus klausimus pirmiausia
sprendžianti bendra ES ir Libano institucija:
·              
Mokslinių tyrimų, inovacijų,
informacinės visuomenės, švietimo ir kultūros reikalų
pakomitetis
5.1. Švietimas, mokslas ir
technologijos, moksliniai tyrimai ir technologinė plėtra, inovacijos
ir informacinė visuomenė
Šiam subsektoriui taikomi prioritetai, kaip
apibrėžta pagrindinėje veiksmų plano dalyje:
·                        
įgyvendinti nacionalinę švietimo
strategiją, gerinti techninį ir profesinį mokymą;
·                        
gerinti verslo aplinką, ypač
mikroįmonių ir MVĮ, ir sukurti nacionalinės rinkos
sąlygas pagrindiniuose sektoriuose.
Papildomi tikslai
a) Be prioritetinio
tikslo, pradinio ir vidurinio ugdymo tobulinimas, siekiant
aukštesnių jo standartų, geresnės kokybės ir užtikrinant jo
prieinamumą visiems, didelį dėmesį skiriant:
–                        
kokybės gerinimui, užtikrinant reikiamus žmogiškuosius
išteklius (mokytojai, profesoriai ir administracijos darbuotojai) ir
jų profesinį tobulėjimą;
–                        
kokybiško švietimo visiems Libano
piliečiams, įskaitant neturtinguosius, esančiuosius
nepalankioje padėtyje ir socialiai izoliuotuosius, užtikrinimui.
b) Be
prioritetinio tikslo, profesinio ir techninio mokymo tobulinimas,
siekiant geresnės kokybės, užtikrinant jo prieinamumą visiems,
skatinant konkurencingumą, įsidarbinimo galimybes ir ypatingą
dėmesį skiriant:
–                        
kokybės gerinimui, užtikrinant reikiamus žmogiškuosius
išteklius (mokytojai, profesoriai ir administracijos darbuotojai) ir
jų profesinį tobulėjimą;
–                        
prieinamų programų ir specializacijos
profesinio ir techninio mokymo srityse peržiūrai ir atnaujinimui;
–                        
švietimo politikos plėtotės ir
įgyvendinimo, taip pat naujų mokymo programų atnaujinimo ir tobulinimo
institucinių gebėjimų stiprinimui;
–                        
veiksmingam ES paramos naudojimui profesiniam mokymui ir mokymams atnaujinti;
–                        
partnerystės ir bendradarbiavimo
profesinio ir techninio mokymo srityje stiprinimui.
c) Be
prioritetinio tikslo, aukštojo mokslo tolesnė reforma ir
modernizavimas, siekiant skatinti konkurencingumą, įsidarbinimo
galimybes ir judumą ir stiprinti sąsajas su ES standartais, visų
pirma atliekant tokius veiksmus:
–                        
švietimo politikos plėtotės ir
įgyvendinimo institucinių pajėgumų stiprinimas, taip
pat naujų mokymo programų, ypač mokslų ir
informacinių technologijų srities, kūrimas;
–                        
visapusiškas dalyvavimas programoje TEMPUS
ir ją tęsiančioje programoje bendradarbiavimo ir reformų
srityse;
–                        
studentų judumo skatinimas aktyviai
dalyvaujant vykdomose programose, įskaitant „Erasmus Mundus“ ir
ją tęsiančią programą.
d) Libano
pajėgumų vystymas mokslo ir technologinių tyrimų bei
inovacijų srityje, siekiant paremti ekonomikos augimą ir
socialinį vystymąsi, visų pirma:
–                        
parama Libano institucijų dalyvavimui
būsimoje programoje „Horizontas 2020“ ir jų dalyvavimo
skatinimas pasitelkus visuomenės informavimo strategiją;
–                        
Libano dalyvavimas Europos mokslinių
tyrimų erdvės tarptautinėje veikloje;
–                        
mokslinių tyrimų ir inovacijų
politikos, atitinkančios Libano tvaraus ir
teisingo vystymosi tikslus, rengimas ir tam skirto finansavimo didinimas,
įskaitant MTTP sistemos ir susijusios reglamentavimo sistemos reformas;
–                        
didesnių viešojo ir privačiojo
sektorių investicijų į mokslinius tyrimus ir inovacijas
užtikrinimas, be kita ko, sustiprinant žmogiškuosius, materialiuosius ir
institucinius išteklius;
–                        
mokslo darbuotojo statuso viešajame sektoriuje
sukūrimas;
–                        
bendradarbiavimas vykdant aukšto lygio mokslininkų
mainus, įskaitant didesnį dalyvavimą programoje „Marie
Sklodowska-Curie veiksmai“;
–                        
įsipareigojimo įgyvendinti mokslo,
technologijų ir inovacijų politikos prioritetus užtikrinimas.
e)
Bendradarbiavimas kuriant informacinės visuomenės ir žiniasklaidos
politiką Libane, įskaitant šiuos veiksmus:
–                        
keitimasis geriausia patirtimi dėl elektroninių ryšių tinklų strateginio valdymo,
licencijų, intelektinės nuosavybės teisių,
elektroninių sandorių kūrimo siekiant paskatinti
įmonių tarpusavio mainus, taip pat dėl e. paslaugų
piliečiams ir tolesnio informacinės visuomenės kūrimo nacionaliniu,
regionų ir pasaulio lygiu;
–                        
patikimo ir stabilaus tinklų ir
paslaugų veikimo remiantis atvirumu ir sąveikumu skatinimas,
įskaitant aktyvų Libano dalyvavimą Pietų Viduržemio
jūros regiono šalių elektroninių ryšių reguliavimo tinkle
EMERG;
–                        
nemokamos ir atviros interneto prieigos propagavimas, be kita ko, bendradarbiaujant su Pietų Viduržemio
jūros regiono šalių elektroninių ryšių reguliuotojais;
–                        
informacinių ir ryšių technologijų
srities mokslo ir technologinis bendradarbiavimas, be kita ko, vykdant ES
mokslinių tyrimų ir technologinės plėtros bendrąsias
programas, ir bendradarbiavimas, susijęs su mokslinių tyrimų ir
švietimo tinklais ir vykdomas tinkle EUMEDCONNECT;
–                        
garso bei vaizdo ir žiniasklaidos srityje didžiausias dėmesys skaidriai, veiksmingai ir numatomai
reguliavimo sistemai, taip pat nepriklausomai garso bei vaizdo ir žiniasklaidos
reguliavimo institucijai;
–                        
dialogas dėl garso bei vaizdo ir
žiniasklaidos turinio, įskaitant bendradarbiavimą kovojant su
rasizmu, religiniu nepakantumu ir ksenofobija.
f) Informacinių ir ryšių
technologijų (IRT) sektoriaus
restruktūrizavimas, siekiant pagerinti jo veiksmingumą ir
valdymą, kad jis būtų dar laisvesnis, visų pirma vykdant
tokius veiksmus:
–                        
sektoriaus korporatizavimo užbaigimas, kad
jame galėtų dalyvauti privačios įmonės ir užsienio
investuotojai ir šis sektorius taptų veikiančia, prie ekonomikos
augimo prisidedančia rinka;
–                        
Libano elektroninių ryšių
teisinės ir reguliavimo sistemos kūrimas, suderinant ją su
ES sistema, kad būtų galima spręsti leidimų, prieigos ir
tinklų bei paslaugų sujungimo, universaliųjų paslaugų,
vartotojo teisių, vartotojų apsaugos, elektroninių ryšių
duomenų privatumo ir duomenų apsaugos ir radijo spektro veiksmingo
naudojimo sričių klausimus;
–                        
parama sąsajoms su kitais sektoriais,
kuriems gali būti naudingos IRT.
5.2. Jaunimas ir sportas,
pilietinė visuomenė, kultūra ir žmonių tarpusavio ryšiai
Papildomi tikslai
a) Dialogas ir
bendradarbiavimas jaunimo politikos ir sporto srityje, ypatingą
dėmesį skiriant judumo ir – nacionaliniu lygmeniu – visuomenės
susiskaidymo klausimams. Bus imtasi tokių konkrečių
veiksmų:
–                        
jaunimo judumo
skatinimas, viešinant jaunimo mainus, siekiant didesnio naudojimosi ES
remiamomis programomis ir didesnio apsistojimų pagal judumo programas
skaičiaus;
–                        
skatinimas vykdyti Europos ir Libano
institucijų ir organizacijų jaunų specialistų mainus;
–                        
darbas su jaunimu, siekiant išspręsti
sudėtingus religinio pobūdžio ir kitokio susiskaidymo klausimus per
praktines ir konstruktyvias iniciatyvas, kuriomis siekiama skatinti vienybę,
pilietiškumą ir taikų vystymąsi;
–                        
ES ir Libano bendravimo jaunimo neformaliojo
švietimo srityje stiprinimas, įskaitant tarpkultūrinį
dialogą;
–                        
Europos ir Viduržemio jūros regiono
šalių jaunimo programos sėkmingo
įgyvendinimo užtikrinimas, gerinant susijusių Libano
struktūrų veiklą.
b) Parama tolesniam
pilietinės visuomenės vystymuisi, puoselėjant palankią
aplinką ir remiantis Libane jau sukurtais pilietinės visuomenės
tinklais, visų pirma atliekant tokius veiksmus:
–                        
tolesnis teisinės ir administracinės sistemos
pritaikymas prie pilietinės visuomenės laisvo veikimo, veiklos ir
tebesitęsiančio vystymosi;
–                        
Libano ir ES pilietinės visuomenės
organizacijų ryšių skatinimas, aktyviai informuojant apie
galimas programas ir šiam tikslui skirtas priemones;
–                        
visų galimybių Libano pilietinės
visuomenės organizacijoms – kaip Libano vyriausybės partnerėms –
veiksmingai prisidėti stiprinant ekonominį, politinį ir
socialinį šalies vystymąsi suteikimas pagal nacionalinę
teisę;
–                        
vartotojų
teisių pasitelkiant pilietinės visuomenės struktūras
užtikrinimas, kad būtų apsaugoti jų teisėti interesai.
c) ES ir Libano kultūrinio
bendradarbiavimo ir kultūrų dialogo skatinimas tarptautiniu,
regionų, dvišaliu ir vietos lygmenimis, įskaitant:
–                        
bendradarbiavimą tarptautiniuose forumuose ir visų
pirma UNESCO, siekiant stiprinti kultūrų įvairovę ir
išlaikyti ir apsaugoti kultūrinį ir istorinį paveldą. Tuo
tikslu Libanas turi pasirašyti, ratifikuoti ir įgyvendinti UNESCO
konvenciją dėl kultūrų raiškos įvairovės apsaugos
ir skatinimo;
–                        
aktyvesnį Libano dalyvavimą ES
remiamose kultūros programose;
–                        
dalyvavimą Annos Lindh Europos ir
Viduržemio jūros regiono kultūrų dialogo fondo
veikloje;
–                        
tiesioginio bendradarbiavimo kultūros srityje
subnacionaliniu lygiu, t. y. Libano gubernijų ir savivaldybių
lygiu, skatinimą;
–                        
Libano architektūros paveldo,
įskaitant į UNESCO paveldo sąrašą įtrauktus miestus,
apsaugą; 
–                        
Libano ir ES gyvosios kultūros
skatinimą, remiant Libano ir Europos institucijų kultūrinės
veiklos įvairovę, taip pat žmonių tarpusavio ryšius ir iniciatyvas;

–                        
paramą kultūrų įvairovę
propaguojantiems kultūriniams centrams.
6. Žemės ūkis ir
žuvininkystė
Šio sektoriaus klausimus pirmiausia
sprendžianti bendra ES ir Libano institucija:
·              
Žemės ūkio ir žuvininkystės
pakomitetis
Šiam sektoriui taikomi prioritetai, kaip
apibrėžta pagrindinėje veiksmų plano dalyje:
·                        
didinti žemės ūkio produktų
gamybą ir pardavimą laikantis tarptautinių standartų,
didinti liberalizaciją, konkurenciją ir plėtoti kaimo
ekonomiką.
Papildomi tikslai
a) Žemės
ūkio produktų gamybos kokybės ir pajėgumų
stiprinimas, visų pirma dėmesį skiriant:
–                        
didesniam žemės ūkio mokslinių
tyrimų centrų vaidmeniui gerinant žemės ūkio
produktų ir perdirbtų žemės ūkio produktų gamybos
produktyvumą, maisto saugą ir kokybę; didesniam
bendradarbiavimui su Europos mokslinių tyrimų centrais, visų
pirma genų inžinerijos ir biotechnologijos srityse;
–                        
didesnio masto technologijų naudojimui
žemės ūkio sektoriuje ir įvairiuose gamybos etapuose;
–                        
privačių investicijų skatinimo priemonėms;
–                        
sustiprintiems žemės kadastro rengimo
administraciniams gebėjimams.
b)
Intensyvesnė veikla ir bendradarbiavimas žuvų išteklių
Viduržemio jūroje išsaugojimo ir tvaraus valdymo srityje, visų pirma
vykdant tokius veiksmus:
–                        
mokslinių, techninių ir
administracinių gebėjimų stebėti, vertinti ir valdyti
eksploatuojamus žuvų išteklius ir jūros aplinką didinimas,
ypatingą dėmesį skiriant ilgalaikio tvarumo aspektams;
–                        
bendradarbiavimo regioninėse
žuvininkystės valdymo organizacijose, visų pirma Bendrojoje
Viduržemio jūros žvejybos komisijoje (BVJŽK), veiksmų stiprinimas;
–                        
žvejų asociacijų svarbos propagavimas, siekiant įgyvendinti atsakingą
žvejybą, ir asociacijų gebėjimų būti atstovaujamoms
tarptautinėse ir daugiašalėse organizacijose didinimas.
7. Transportas, energetika ir aplinka
Šio sektoriaus klausimus pirmiausia
sprendžianti bendra ES ir Libano institucija:
·              
Transporto, energetikos ir aplinkos pakomitetis
7.1. Transportas
Tikslai
a) Tolesnis bendradarbiavimas
ir integracija su ES transporto srityje, šiuo tikslu aktyviai dalyvaujant
regioniniuose veiksmuose ir didžiausią dėmesį skiriant:
–                        
deryboms su Libanu dėl Europos ir
Viduržemio jūros regiono šalių aviacijos susitarimo, laikantis
Europos ir Viduržemio jūros regiono šalių bendrosios aviacijos
erdvės sukūrimo tikslo ir skiriant deramą dėmesį aviacijos
saugai ir saugumui;
–                        
prioritetinių regioninių
infrastruktūros projektų, susijusių su Viduržemio jūros
regiono šalių transporto tinklu, nustatymui ir įgyvendinimo pradžiai;
–                        
veiksmams, kuriais siekiama sujungti
Viduržemio jūros regiono šalių transporto tinklą ir
transeuropinius transporto tinklus laikantis 2011 m. liepos mėn.
Europos Komisijos komunikato („ES ir kaimyniniai regionai. Naujas požiūris
į bendradarbiavimą transporto srityje“);
–                        
tolesniam dalyvavimui plėtojant globalią
navigacijos palydovinę sistemą GNSS (programa „Galileo“)
Viduržemio jūros regione ir regioninio bendradarbiavimo palydovinės
navigacijos sistemų srityje veiksmams;
–                        
bendradarbiavimui su ES ir Viduržemio jūros
regiono partneriais Tarptautinėje jūrų organizacijoje.
b) Integruotos
jūrų politikos plėtotė, atsižvelgiant į
pačius įvairiausius jūrų ir jūrininkystės
interesus, taip pat tarptautinius susitarimus ir ilgalaikį tvarumą,
ypatingą dėmesį skiriant:
–                        
jūrinės veiklos valdymo stiprinimui nacionaliniu ir prireikus žemesniu lygiu, be kita ko,
stiprinant įvairių ūkio sektorių poveikio jūrai
(įskaitant pakrantės zonas) koordinavimo administracinius
gebėjimus;
–                        
susijusių tarptautinių ir regioninių
konvencijų laikymuisi, įskaitant reikiamą suderinimą
su ES teisės aktais ir dalyvavimą regioniniame bendradarbiavime;
–                        
jūrų saugos ir saugumo užtikrinimui, įgyvendinant visus SOLAS / ISPS kodekso
ir vėliavos valstybės principo įgyvendinimo bei uosto
valstybės kontrolės sistemų reikalavimus;
–                        
uostų sektoriaus
plėtotei ir reorganizavimui, siekiant padidinti našumą ir
įsteigti nepriklausomą už reguliavimą ir kontrolę
atsakingą uostų instituciją;
–                        
politikos įtraukimui į atitinkamų
sričių sektorių politiką, įskaitant nacionalinę
žuvininkystės politiką;
–                        
tvaraus augimo
perspektyvai, plėtojant žuvininkystės pramonę, didinant jos
konkurencingumą ir skatinant privatųjį sektorių dalyvauti
visose šios pramonės srityse, įskaitant uostus ir uostų
veiklą;
–                        
pasiruošimui sukurti saugomas zonas /
biologinius rezervatus atsižvelgiant į tarptautiniu ir regioniniu
bendradarbiavimu pagrįstas rekomendacijas ir juo remiantis vykdomus
veiksmus (Barselonos konvencija, Bendroji Viduržemio jūros žvejybos
komisija).
c) Tolesnis nacionalinės
aviacijos politikos įgyvendinimas reorganizuojant administraciją
ir toliau tą politiką liberalizuojant, taip pat ir oro uostuose. Šiuo
tikslu reikia:
–                        
stiprinti administracinius gebėjimus, be kita
ko, įsteigiant nepriklausomą civilinės aviacijos
instituciją, kuri vykdytų reguliavimo užduotis;
–                        
palaipsniui liberalizuoti užsakomuosius ir
reguliarius skrydžius ir įvertinti antžeminių paslaugų teikimo
oro uostuose liberalizavimo galimybes;
–                        
įgyvendinti Europos ir tarptautinius aviacijos
standartus (JAA, EASA), įskaitant susijusius su sauga ir saugumu.
d) Nacionalinės
sausumos transporto politikos plėtotė ir įgyvendinimas,
ypatingą dėmesį skiriant tvariam transportui ir visų pirma:
–                        
reguliuojamam ir gerai veikiančiam viešajam
transportui didžiuosiuose miestuose ir tarp jų;
–                        
geležinkelių tinklo atgaivinimui;
–                        
didesnei viešojo transporto daliai bendrame
pasiskirstyme pagal rūšis.
e) Nacionalinės
kelių eismo saugumo politikos patvirtinimas, įskaitant kovą
su smurtu kelyje, kaip antai neatsargus vairavimas ir kitoks nesaugus elgesys,
užtikrinant visų eismo valdymo ir kelių eismo saugumo reikalais
besirūpinančių institucinių partnerių
įtraukimą ir, inter alia, siekiant:
–                        
padidinti kelių infrastruktūrą ir
apsvarstyti galimybę pasinaudoti pagalba, suteikiama pagal ES
direktyvą dėl kelių infrastruktūros saugos valdymo;
–                        
plėtoti techninės kontrolės
mechanizmus ir transporto priemonių techninę apžiūrą;
–                        
įgyvendinti susijusias tarptautines
konvencijas, visų pirma dėl pavojingų krovinių vežimo;
–                        
suderinti standartus su ES ir tarptautiniais
standartais.
7.2. Energetika
Šiam subsektoriui taikomas prioritetas, kaip
apibrėžta pagrindinėje veiksmų plano dalyje:
·                        
įgyvendinti energetikos strategiją, kuria
siekiama platesniu mastu tiekti elektrą, pradėti
struktūrinę reformą, skatinti vartoti
atsinaujinančiąją energiją ir mažo anglies dioksido kiekio
technologijomis gaminamą energiją ir skatinti efektyviai vartoti
energiją.
Papildomi tikslai
a) Libano prisiderinimas
prie ES energetikos politikos tikslų ir rinkos principų, taip pat
kiek tai susiję su regioniniu bendradarbiavimu su ES, imantis tokių
konkrečių veiksmų: 
–                        
ilgalaikės energetikos strategijos, kuria nustatomas tikslas prisiderinti prie ES tikslų ir
įtraukiami visi subsektoriai, priėmimas, įskaitant
institucijų ir finansavimo sustiprinimą;
–                        
laipsniško prisiderinimo prie ES elektros
energijos ir dujų vidaus rinkų principų proceso apibrėžimas;
–                        
Libano dalyvavimo programoje „Pažangi energetika
Europai“ galimybės apsvarstymas;
–                        
regioninio bendradarbiavimo su kitomis šalimis Mašreke ir už jo ribų, siekiant didesnio masto
regiono ir ES bendradarbiavimo, skatinimas.
7.3. Aplinka, įskaitant klimato
kaitą
Šiam subsektoriui taikomas prioritetas, kaip
apibrėžta pagrindinėje veiksmų plano dalyje:
·                        
administraciniai ir (arba) teisėkūros
veiksmai, siekiant sustiprinti aplinkos valdymą ir klimato kaitos
darbotvarkės vykdymo pažangą.
Papildomi tikslai
a) Veiksmai,
kuriais kovojama su klimato kaita ir stiprinamas mažataršis, klimato
kaitos poveikiui atsparus vystymasis, nustatant reikiamą politiką,
keičiantis informacija, atnaujinant technologijas ir stiprinant
gebėjimus, visų pirma atliekant tokius veiksmus:
–                        
su klimato kaita susijusius sprendimų
priėmimas ir klimato kaitos poveikio mažinimo ir prisitaikymo prie jos
politikos nustatymas ir parengimas, remiantis ES parama;
–                        
atitinkamų viešojo ir
privačiųjų sektorių pajėgumų stiprinimas, kiek
tai susiję su šiltnamio efektą sukeliančių dujų matavimu,
ataskaitų dėl jų teikimu ir jų tikrinimu,
didžiausią dėmesį skiriant reikalavimams, taikymo protokolams ir
priemonėms, pirmiausia skirtiems energetikos sektoriui;
–                        
klimato stebėjimo
priemonių taikymas ir dalijimasis informacija ir geriausia praktika
dėl klimato kaitos poveikio mažinimo ir prisitaikymo prie jos;
–                        
mažataršio ir klimato kaitos poveikiui atsparaus
vystymosi įtraukimas į Libano vystymosi
strategiją, stiprinant su tuo susijusius gebėjimus, remiant
regioninius mainus ir bendradarbiavimą šiuo tikslu ir strategiškai
propaguojant mažo anglies dioksido kiekio technologijomis gaminamą
energiją;
–                        
aktyvus dalyvavimas Durbano platformoje,
kartu įgyvendinant JT bendrosios klimato kaitos konvencijos ir
Kioto protokolo nuostatas;
–                        
susijusių suinteresuotųjų
subjektų parengimas naudotis naujais mechanizmais, dėl kurių
diskutuojama tarptautiniu lygiu – nacionaliniu lygiu tinkamais švelninimo
veiksmais ir sektoriniais kreditų mechanizmais.
b) Specialus Libano ir ES bendradarbiavimas
siekiant stiprinti aplinkos apsaugą ir
valdymą, vykdant esamus ir būsimus aplinkos srities veiksmus,
visų pirma programą „Horizontas 2020“, įskaitant
bendradarbiavimą šiose srityse:
–                        
sistemingas dalijimasis aplinkos srities
informacija;
–                        
parama infrastruktūros projektų
vystymui, siekiant juos parengti išorės finansavimui, visų pirma
paprastinant atitiktį Barselonos konvencijos įsipareigojimams, kaip
antai jūrų taršos šiukšlėmis prevencija ir organinių
medžiagų kiekio nutekamajame vandenyje mažinimas;
–                        
aplinkos srities administracinių
gebėjimų nustatymas ir jų trūkumų panaikinimas;
–                        
regioninių įsipareigojimų pagal Barselonos
konvenciją, visų pirma dėl taršos sumažinimo ir
bioįvairovės apsaugos kuriant biologinius rezervatus, įtraukimas
į aplinkos srities projektus ir valdymą.
c) Pažanga
laikantis integruotos vandentvarkos praktikos tiek pasiūlos, tiek
paklausos atžvilgiu, kartu užtikrinant vandens šaltinių apsaugą ir
priežiūrą ir dalyvaujant tarptautiniame bendradarbiavime, vykdant
šiuos konkrečius veiksmus:
–                        
nuoseklus integruotos vandentvarkos metodikos ir
praktikos taikymas;
–                        
paviršinio ir požeminio vandens tiekimo kiekio
ir kokybės gerinimas, vykdant integruotus planus ir projektus, kad
būtų užtikrinta reikiama aplinkos apsauga;
–                        
visų sektorių (miesto ir turistų,
pramonės, žemės ūkio ir aplinkos sektorių) vandens poreikių
valdymo stiprinimas;
–                        
paviršinio ir požeminio vandens išteklių
apsauga nuo visų rūšių taršos;
–                        
nacionalinio paviršinio ir požeminio vandens stebėjimo
tinklo sukūrimas, siekiant tiksliai kontroliuoti paviršinio ir
požeminio vandens lygį ir kokybę;
–                        
darbas nacionaliniu ir tarptautiniu lygiu
sprendžiant regioninius ir tarpvalstybinius vandens išteklių valdymo
klausimus ir nustatant produktyvaus regioninio bendradarbiavimo galimybes,
įskaitant dykumėjimo klausimus.
d) Geresnis visuomenės informavimas
apie aplinką ir parama vietos institucijų,
pilietinės visuomenės ir privačiojo sektoriaus veiksmams ir
bendradarbiavimas su jais, visų pirma atliekant tokius veiksmus:
–                        
aplinkos srities švietimo ir geresnio visuomenės
informavimo plano įgyvendinimas;
–                        
visuomenės dalyvavimo ir prieigos prie aplinkos srities informacijos procedūrų
nustatymas; 
–                        
reguliarių aplinkos padėties ataskaitų
skelbimas;
–                        
reikiamų aplinkos vertinimo
gebėjimų ir procedūrų stiprinimas, bandomųjų
projektų prioritetinėse srityse plėtotė ir visapusiškas
informavimas apie rezultatus;
–                        
privačiojo sektoriaus, pilietinės
visuomenės veikėjų ir aplinkos sektoriuje dirbančių
vietos institucijų veiklos skatinimas.